text:
बलिया जिला
ई पन्ना बलिया जिला खातिर बा, बलिया शहर खातिर देखल जाय बलिया
बलिया ज़िला (अंग्रेज़ी: Ballia District) गंगा नदी अउरी सरजू नदी की बिचा में बसल भारत देश की उत्तर प्रदेश राज्य के सबसे पुरुबी ज़िला हउए आ गंगा जी की तीरे बसल बलिया नाँव के परसिद्ध शहर ए ज़िला क मुख्यालय हउए। बलिया ज़िला आज़मगढ़ कमिश्नरी में आवेला आ ए ज़िला में छह गो तहसील बा – बलिया सदर, बांसडीह, रसड़ा, बैरिया, सिकंदरपुर अउरी बेल्थरा। रसड़ा ए ज़िला के दुसरा नंबर क सबसे बड क़स्बा हवे । बलिया ज़िला भिरगू बाबा के कुटी, ददरी मेला, चित्तू पांडे आ भारत की आज़ादी की लड़ाई में अपनी योगदान खातिर मशहूर बा। प्रसिद्द जननेता लोकनायक जयप्रकाश नारायण आ भारत के पूर्व परधानमंत्री चंद्रशेखर जी एही बलिया ज़िला क मूल निवासी रहलीं सभे। बलिया ज़िला की लोगन क मुख्य काम खेती-किसानी बा लेकिन ए जिला में कुछ छोट-छोट उद्योगो धंधा क बिस्तार भईल बा। ए जिला में सिकंदरपुर गुलाब की खेती खातिर मशहूर हवे। मनियर में टिकुली (बिंदी) बनेला।
सामग्री
इतिहास[सम्पादन]
मुख्य लेख: बलिया ज़िला क इतिहास
किम्वदंती आ दंतकथा में बलिया में बड़े-बड़े तपस्वी ऋषि मुनि लोगन के आस्थान की रूप में वर्णन मिलेला। बलिया शहर से थोड़ी दूर पर कामेश्वर नाथ के मंदिर बा जहाँ कहल जाला कि भगवान शिव कामदेव के भस्म कइलें रहलीं। भिरगू बाबा के आश्रम बलिया में बा जहाँ महर्षि भृगु रहि के तपस्या कइलें। एकरी आलावा ऋषि अत्रि, पराशर आ वशिष्ठ के भी ए इलाका के यात्रा कइला के कहानी कहल जाला। बलिया के नामकरण की बारे में महर्षि वाल्मीकि से जुड़ाव के बात भी प्रचलन में बा।
महाजनपद काल में बलिया कोसल राज्य की अधीन रहे जेवना के अस्थापना पौराणिक कहानी की हिसाब से सूर्यवंशी क्षत्रिय लोग कइले रहल। चौथी सदी ई. पू. में नंद वंश की शासक महापद्मनंद के शासन अस्थापित भईल जेकरी बाद मौर्य साम्राज्य की अंतर्गत इहाँ बौद्ध स्तूप के अवशेष भी मिलल बा। मौर्य आ शुंग वंश की पतन की बाद कुषाण शासन अस्थापित भइल जेवना समय के सिक्का खैराडीह में मिलल बा ।[१]गुप्त काल में चीनी यात्री फा-हियान (४००-४११ ई.) काशी से पाटलीपुत्र (पटना) की यात्रा में बलिया की लगे कहीं एगो बौद्ध विहार होखला के बात लिखलें।।[२] हर्ष की काल में आइल यात्री ह्वेनसांग (६२९-६४४ ई.) अपनी यात्रा की दौरान बलिया की पास कहीं एगो बौद्ध मठ के वर्णन कइलें जेकर नाँव अविद्धाकर्ण रहे।[३]
परंपरागत रूप से मानल जाला कि सिकंदरपुर परगना के अस्थापना मुसलमानन द्वारा भइल आ कुतुबुद्दीन ऐबक ११९४ में इहाँ से गुजरत घरी एगो किला के अस्थापना कइलें जेवन आज क़ुतुबगंज की नाँव से जानल जाला।[४] जौनपुर सल्तनत के उठान की बाद लगभग १४७९ ई. ले बलिया जिला के हिस्सा जौनपुर की अधीन रहे।[५] एकरी बाद ई इलाका क्रम से बहलोल लोदी, सिकंदर लोदी (जे सिकंदरपुर परगना के अस्थापना कैलें), इब्राहिम लोदी की शासन में रहल आ ओकरी बाद बाबर मुग़ल शासन के अस्थापना कइलें तब १५२६ में बलिया के कुछ हिस्सा बंगाल के शासक नुसरत शाह की कब्ज़ा में रहला के प्रमाण मिलल बा। अकबर १५५९ में बलिया के ए अफ़गान शासकन से छोड़ा के आपनी राज्य में मिला लिह्लें। एकरी बाद बलिया के कुछ हिस्सा गाजीपुर सरकार में आ कुछ जौनपुर सरकार में रहते हुए सूबा इलाहाबाद में शामिल रहे। गाजीपुर सरकार में चार महाल रहे – बलिया, कोपाचित, लखनेसर आ गार्‘हा जबकि जौनपुर सरकार में खारिद, सिकंदरपुर आ भदांव। इलाहाबाद की संधि में मुग़ल शासन की अंत की साथ ई इलाका अंग्रेजी हुकूमत के हिस्सा बन गइल। दुआबा के इलाका बिहार सूबा की शाहाबाद में आवे।
भूगोल[सम्पादन]
लोकेशन आ बिस्तार[सम्पादन]
बलिया ज़िला एगो त्रिभुज जइसन आकार में गंगा नदी अउरी सरजू (घाघरा) जी की बीच में स्थित बाटे। गंगा आ सरजू नदियन की बीच के ए इलाका के दुआबा कहल जाला। एकर पूरबी सीमा गंगाजी आ सरजू जी की संगम से बनेला। बलिया जिला के सीमा उत्तर दिशा में देवरिया जिला, पूरुब ओर बिहार क छपरा जिला, दक्खिन ओर गाजीपुर जिला आ पच्छिम ओर मऊ ज़िला से सटल बा। जिला क बिस्तार उ.- उ. अक्षांश ले आ पू.-पू. देशांतर ले बा। ज़िला के कुल रक़बा २,९८१ वर्ग किलोमीटर बा।
जमीन[सम्पादन]
भौगोलिक दृष्टि से बलिया जिला मध्य गंगा मैदान की केन्द्र में बा। भूगर्भिक दृष्टि से जलोढ़ चट्टान की ऊपर बसल बा। दूनो नद्दिन की सहारे नया जलोढ़ आ बाकी हिस्सा में पुरान जलोढ़ चट्टान मिलेले। कहीं-कहीं कंकड़ के परत मिलेले जेवना क सड़क निर्माण में उपयोग होला आ एकर व्यापारिक खोदाई भी होला। जिला क सामान्य ढाल पच्छिम से पूरुब ओर बा आ छोटी सरजू आ अउरी कुल नाला एही दिशा में बहेलन। सुरहा ताल इहाँ के परसिद्ध ताल (झील) बा। गंगा नदी के पुराना मार्ग वाला इलाका जहाँ पेड़ कम मिलेंलें आ कुश आ मूँज की तरह के घास नाहीं त ख़ाली मैदान पावल जाला दियर कहल जाला। जमीन की अन्दर पानी क स्तर अभिन काफ़ी ऊँचा बा। मानसून से पाहिले की मौसम में भी पानी क लेवल जमीन से १० मीटर से नीचे ना जाला। एही से ए इलाका में कम गहराई पर भी इनार कुइयाँ आ ट्यूबवेल में काम भर के पानी हमेशा मिलल करेला।
नदी-नाला आ ताल[सम्पादन]
गंगा नदी सरजू नदी छोटी सरजू बसनही नदी बुढ़नी नदी कटहर नाला सुरहा ताल गार’हा ताल
जलवायु[सम्पादन]
बलिया नम उपोष्ण जलवायु की प्रकार में आवेला। कोपेन की बर्गीकरण की हिसाब से Cwg प्रकार के जलवायु पावल जाला जे में जाड़ा, गर्मी, वसंत आ बरसात चार गो ऋतु होलीं। बरखा की ऋतु से ठीक पाहिले भीषण गर्मी आ शुष्क हवा ए जलवायु प्रकार के बिसेसता बा। सबसे गरम महीना मई-जून होला आ १५ जून की बाद मानसून के बारिश शुरू होले। पूरा मई में आ जून की पहिला पाख में गरम हवा लूहि बहेले आ मानसून से पहिले आन्ही-अंधड़ की साथ झंझावाती बरखा होला। जनवरी क महीन सबसे ठंढा होला आ शीतलहरी चलला पर कौनो-कौनो दिन न्यूनतम तापमान ५ डिग्री सेल्सियस से नीचे चल जाला। लूहि आ शीतलहरी छोड़ि के बाकी समय मौसम सुहावन रहेला।
ज़िला में बरखा के रिकार्ड चार गो अस्थानन खातिर मौजूद बा। एकरी आधार पर औसत सालाना बरखा १०१३.१ मिलीमीटर बतावल जाला आ साल में औसतन ५० दिन बरखा वाला होला जहिया कम से कम २.५ मिलीमीटर या अधिका बरखा होला। हालाँकि ई औसत पिछला कुछ साल में कम भइल बा। बरखा ऋतु के आरम्भ १५ जून से होला आ अक्टूबर ले चलेला। मानसून की अइला से पाहिले अप्रैल मई में झंझावाती बरखा होला जेवन तेज आन्ही की साथ दुपहरिया बाद नाहीं त राति में आवेला। सबसे ढेर बरखा जुलाई अगस्त में (सावन-भादों) में होले। मानसूनी चक्रवात क बादर कबो-कबो भण्डार कोन (उत्तर-पच्छिम) की ओर से उठेलें आ हवा की साथ बरखा होला। अक्टूबर में हथिया नछत्तर में तेज हवा कि झकोरा की साथ बरखा होला जेवना के हथिया के झाकड़ि कहल जाला। जाड़ा के बरखा भूमध्य सागर की ओर से उठे वाला चक्रवात पच्छिमी विक्षोभ से होले आ रबी की फसल खातिर बहुत फ़ायदा करेले। बलिया ज़िला में अब ले क २४ घंटा में सबसे अधिक बरखा क रेकार्ड ३२० मिलीमीटर बा जेवन रसड़ा में ३ अक्टूबर १८८४ के रेकार्ड कइल गइल रहे।
बदरी वाला मौसम बरसात में होला आ जाड़ा में पच्छिमी विक्षोभ की सामय होला। जाड़ा में कुहासा पड़ेला आ कौनो कौनो दिन घाम ना होला। तेज हवा खाली लूहि की समय चलेला। पुरुआ हवा चलला पर वातावरण में नमी के मात्रा बढ़ि जाला।
वनस्पति[सम्पादन]
ज़िला में कहीं घन जंगल अब ना बचल बा आ प्राकृतिक रूप से पावल जाए वाला बन अब समाप्त हो गईल बाड़े। कहीं-कहीं छोट टुकड़ा की रूप में बन चालीस-पचास साल पाहिले ले रहलन लेकिन अब इहो खतम हो गइल बा। बनस्पति में आम, महुआ, नीबि, बरगद, पीपर, पाकड़, गूलरि, इमिली, आ अर्जुन क पेड़ मिलेलें। नया वृक्षारोपण में ज्यादातर पेड़ सफ़ेदा, बिलायती बबुर, आ शिरिष के लगावल गइल बा। ऐतिहासिक रूप से ए इलाका में पलाश के पेड़ बहुत पावल जाय जेवन अब बहुत कम हो गईल बा। इमिली, बीजू आम, शीशम (सीसो), महुआ आ देसी बबूल के पेड़ तेजी से खतम होत जात बा।
पशु-पक्षी[सम्पादन]
जंगली पशु में अब खाली नीलगाय पावल जालीन आ कहीं-कहीं लोमड़ी आ खेखड़ि मिलेलीं। गौरैया, मैना, कउआ, भुजइठा, महोख, कोयल, बसंता, पत्रिंगा, नीलकंठ, चील्ह, बाज आ चोंचा पक्षी ए इलाका में पावल जाला। गिद्ध अब लगभग खतम हो गइल बा। साँप की प्रजाति में गेहुअन, करइत, धामिन आ डोड़हा मिलेलें।
जनसंख्या[सम्पादन]
२०११ की जनगणना की हिसाब से बलिया ज़िला के कुल जनसंख्या ३२,३९,७७४ बा जेवन २००१ की जनगणना में २७,५२,६२० रहे आ जनसंख्या क घनत्व १०८६.८ जन पर वर्ग किलोमीटर बाटे जेवन २००१ में ९२६ रहे।।[६] जनसंख्या बृद्धि के दर १९९१ से २००१ की बीच में २२.०७% रहे जेवन २००१ से २०११ की बीच में घट के १७.३१% रहि गइल बा।[७] लिंगानुपात (मर्दाना-जनना अनुपात) २०११ में ९३७ हो गइल बा जेवन २०११ में ९५३ रहे। साक्षरता के दर २००१ में ५७.८६ % रहे जेवन २०११ में बढ़ के ७०.९४% हो गइल बा। [८]
आर्थिक जीवन[सम्पादन]
खेती-किसानी[सम्पादन]
उद्योग धंधा[सम्पादन]
ब्यापार[सम्पादन]
संस्कृति[सम्पादन]
बलिया ज़िला के सबसे ज्यादा बोलल जाये वाली भाषा भोजपुरी हउवे। डॉ. ग्रियर्सन बलिया की भोजपुरी के स्टैण्डर्ड भोजपुरी की अंतर्गत रखले बाड़ीं। सरकारी कामकाज क भाषा हिंदी हवे आ कुछ मात्रा में उर्दू भाषा के प्रचलन भी बा।
तेवहार-मेला[सम्पादन]
पूरा भारत में सामान्य रूप से मनावल जाये वाला त्यौहारन की अलावा बलिया क सबसे परसिद्ध मेला हवे ददरी मेला। सोनाडीह मेला
देखे लायक अस्थान[सम्पादन]
- भृगु आश्रम
- नाथबाबा मंदिररसड़ा
परसिद्ध लोग[सम्पादन]
मुख्य लेख: बलिया ज़िला क परसिद्ध लोग
- मंगल पांडे – स्वतंत्रता सेनानी
- चित्तू पांडे - स्वतंत्रता सेनानी
- हजारी प्रसाद द्विवेदी – साहित्यकार आ बिद्वान
- बलदेव उपाध्याय – संस्कृत के विद्वान आ लेखक
- कृष्णदेव उपाध्याय – भोजपुरी के लेखक, समीक्षक
- जयप्रकाश नारायण – जननेता, लोकनायक के पदवी
- चंद्रशेखर – नेता आ पूर्व परधानमंत्री
- जनेश्वर मिसिर छोटे लोहिया की नाँव से मशहूर समाजवादी नेता
अउरी पढ़ल जाय[सम्पादन]
सन्दर्भ[सम्पादन]
- ↑ Neville, H. R. : Imperial Gazetteer of India, pp. 166, as cited in Ballia Gazetteer, 1979, Gov. Press Allahabad. pp. 18
- ↑ Neville, H. R. : Imperial Gazetteer of India, pp. 166, as cited in Ballia Gazetteer, 1979, Gov. Press Allahabad. pp. 18
- ↑ Neville, H. R. : Imperial Gazetteer of India, pp. 166, as cited in Ballia Gazetteer, 1979, Gov. Press Allahabad. pp. 19
- ↑ Neville, H. R. : Ballia:A Gazetteer, Vol. XXX, Allahabad, 1907, pp.141; as cited in Ballia Gazetteer, 1979, Gov. Press Allahabad. pp. 20
- ↑ Neville, H. R. : Imperial Gazetteer of India, pp. 166, as cited in Ballia Gazetteer, 1979, Gov. Press Allahabad. pp. 21
- ↑ भारत क जनगणना २०११|http://www.census2011.co.in/census/district/564-ballia.html
- ↑ http://www.census2011.co.in/census/district/564-ballia.html%7C जनगणना २०११
- ↑ http://www.census2011.co.in/census/district/564-ballia.html%7C जनगणना २०११


c: text/html

text:
विकिपीडिया
विकिपीडिया इंटरनेट आधारित एक मुक्त ज्ञानकोष परियोजना ह। ई विकि के रुप मेँ बा, यानी एगो अईसन जाल पृष्ठ जे सभन के संपादन करे के छूट देवेला। विकिपीडिया शब्द विकि अउर इनसाइक्लोपीडिया (ज्ञानकोष) शब्दन के मिला के बनल बा। विकिपीडिया एक बहुभाषीय प्रकल्प ह, अउर स्वयंसेवकन के सहकार से निर्मित बा, जेहु के भी इंटरनेट तक पहुँच बा ऊ विकिपीडिया पर लिख सकत बा अउर लेखन के संपादन कर सकत बा। विकिपीडिया के मुख्य सर्वर टैम्पा, फ्लोरीडा में बा, अतिरिक्त सर्वर एम्सटर्डम अउर सियोल में बा।
निपुण लोगन द्वारा बनावल गईल ज्ञानकोष न्यूपीडिया के पूरक के रूप में २९ जनवरी, २००१ मेँ ई का शुरुआत भईल। अब ई विकिमीडिया फाउन्डेशन द्वारा संचालित बा जे एक गैर-लाभकारी संस्था ह। 2006 के मध्य में ई मेँ 46 लाख से भी ज्यादा लेख रहल, खाली अंग्रेज़ी भाषा में ही 12 लाख से भी ज्यादा लेख रहल। ई 200 से भी ज्यादा भषवन में बा, जे मेँ से 15 भषवन में 50 हज़ार से भी ज्यादा लेख बा। जर्मन भाषा के विकिपीडिया के डीवीडी में भी वितरित करल गईल बा। विकिपीडिया के संस्थापक जिमी वेल्स के शब्दन में ई "विश्व के प्रत्येक व्यक्ति के खातिर, उनकर आपन भाषा में एक बहुभाषीय, मुक्त, सबसे अधिक मुमकिन गुणवत्ता वाला विश्वकोश बनावे आ वितरित करे के एगो प्रयत्न ह।"
हालांकि विकिपीडिया क विश्वस्तता आ सत्यता पर विवाद भी होखत बा। वेबसाईट पर आसानी तथा बर्बरता के साथ संपादन करे के क्षमता, असमान गुणवत्ता आ कईयन भषवन में तथ्य के परोक्ष लोकप्रियता के प्राथमिकता इत्यादि क ढ़ेरे आलोचना भईल बा। तबो ई के मुक्त वितरण, निरंतर आ काफी संख्या में बदलाव, विभिन्न क्षेत्रन आ भषवन के समावेश से इ के इंटरनेट पर विश्व के सबसे अधिक लोकप्रिय निर्देशिका संसाधन में से एगो बना दिहल बा।
विकिपीडिया के खातिर धन के व्यवस्था विकिमीडीया फाउन्डेशन के ज़रिये होखेला। वर्ष 2005 के चौथा तिमाही में इ के जरुरत 3,21,000 अमरीकन डॉलर रहल, जे में 60% हार्डवेयर के खातिर आवश्यक रहल।
विकिपीडिया के मई 2004 में दुगो प्रमुख सम्मान मिलल: पहिला प्रिक्स आर्स इलेक्ट्रोनिका द्वारा गोल्डन नीसा फार डिजीटल कम्युनीटीज़; दुसरा कमुनिटी क्षेत्र में जजवन द्वारा वेबी सम्मान। साथे ही विकिपीडिया के कईगो स्रोतन से प्रशंसा भी मिलल बा, जे में प्रमुख ब: बीबीसी न्युज़, वाशिंगटन पोस्ट, द इकोनॉमिस्ट, न्यूज़ वीक, टाइम मैगज़ीन आ रीइडर-डाइजेस्ट। टाइम मैगज़ीनवा विकिपीडिया के संस्थापक जिमी वेल्स के वर्ष 2006 के विश्व के 100 सबसे प्रभावशाली व्यक्तियन में से एगो बतावल। विकिपीडिया के अब 6 अरब से ज़्यादा लेख बा 250 भाषा में।
विभिन्न भषवन में संस्करण[सम्पादन]
जुलाई 2006 तक विकिपीडिया मेँ 151 भषवन में सक्रिय संस्करण रहल, कुल 229 भषवन में संस्करण बा जे भिन्न अवस्था में बा। भिन्न भषवन के संस्करण स्वतंत्र रूप से कार्य करेला। इ संस्करणन के अंशवन के एक-दूसरा से कौनो संबंध नईखे, न ही ई लेखवन के कौनो संबंध बा, आ ना ही कौनो लेखवन के एक भाषा से दोसरा भाषा में अनुवाद के जरुरत। विकिपीडिया में स्वचालित अनुवाद के स्पष्ट निषेध बा, हालांकि निपुण लोगवन द्वारा अनुवाद के स्वागतो होखेला । भिन्न भषवन के संस्करणन के समान नीति जैसे कि "निष्पक्ष दृष्टिकोण" के जरिए बांधल गईल बा। लेख आ चित्र के भिन्न संस्करणन के बीच इंटरविकि (interwiki) के जरिए जोड़ल जा सकत बा, लेखवन के अनुवाद के खातिर अनुरोध भी कईल जा सकत बा। हालांकि अनुवादित लेख काफी कम संख्या में बा। अलेक्क्षा (Alexa) के अनुसार अंग्रेजी विकिपीडिया कुल ट्रैफिक के केवल 60% ही प्राप्त करेला। जबकि अन्य 40% भिन्न भषवन में बा। मुख्य भषवन में अंग्रेजी, जर्मन, फ्रांसीसी, पोलिश, जापानी, डच, स्वीडिश, इतालवी, पुर्तगाली आ स्पैनिश शामिल बाड़न।
भोजपुरी विकिपीडिया[सम्पादन]
भोजपुरी वीकिपीडिया के शुरुआत 29 अप्रिल 2007 के भईल ओकरा बाद भोजपुरी मेँ लोग लेख लिखके डाले लगलन। भोजपुरी विकिपीडिया के चाल एकदमे धीरे बा काहे कि भोजपुरी मेँ लेख लिखे वालन लोग के कमी बा। आज भोजपुरी विकिपीडिया मेँ करीब २,९५८ लेख बा। जे धीरे धीरे बढ़ रहल बा।

robotstxt: allowed

filter: keep


text:
फिफा (फ्रांसीसी: Fédération Internationale de Football Association) जे के भोजपुरी में कहल जाई: अंतराष्ट्रिय फुटबॉल सम्मेलन के महासंघ Fédération Internationale de Football Association के संक्षिप्त रुप ह FIFA (फिफा), जौन एगो अन्तराष्ट्रिय संगठन ह जौन अंतराष्ट्रिय फुटबॉल खेल के नियंत्रक ह, (फुटबॉल संघ भी कहाला)। इ संगठन के मुख्य कार्यालय ज्युरिख, स्वीट्जरलैंड में स्थित बा आ इका हाल के सबसे उच्चाधिकारी सेप ब्लाटर बानी। फिफा विश्व के सबसे बड़ फुटबॉल प्रतियोगिता के आयोजन करेला, आ इ सब में सबसे प्रसिद्ध प्रतियोगिता ह फिफा विश्वकप, जौन 1930 में शुरु भईल रहल। फिफा के स्थापना 21 मई 1904 में पेरिस में भईल रहल आ अभी इमें 208 गो राष्ट्रिय संघ सदस्य बाड़न। इ संघ के कार्यालयी भाषा अंग्रेजी, फ्रंसीसी, जर्मन आ स्पेनिश बा।
फिफा के सबसे शक्तिशाली अंग ह फिफा कांग्रेस, जौन एगो सभा ह जौन प्रतिनिधी लोगन के द्वारा बनल बा जें में प्रत्येक संघ के सदस्य बाड़न। कांग्रेस एक साल में एक बार एगो बैठक करावेला, आ 1998 से एगो अन्य बैठक हर साल करा रहल बा। फिफा के नियम में फेर बदल खाली कांग्रेस false.


text:
धर्मराज युधिष्ठिर निभवले भाई होखे के धर्म
पांचो पांडव जब वनवास रहे लोग तब एक दिन ओ लोग के बहुत ज़ोर से पियास लाग गईल। पांचो भाई पानी खोजे चारों ओर भटके लगले कि, लेकिन कही पानी ना लउकल।
पानी ना मिलला के चलते पांडव लोग के पियास से जान जाए लागल। बहुत खोजला प एक जगहा पानी लउकल, पानी देखत भईल की पांचों भाई दउर गईले।
भीम, अर्जुन, नकुल अवरू सहदेव जसही पानी पिए वाला रहन कि, अचानक यक्ष के आवाज़ आईल। यक्ष कहले कि - ए तालाब के पानी उहे पी सकता जे हमरा हमारा सवाल के जवाब दिही, बिना हमरा सवाल के जवाब देले बिना पानी नईखे पी सकत। चारों भाई ए चेतावनी के महटिया के पानी पी लिहले, पानी पियत भईल कि चारो जाना बेहोश हो लगभग मुवला निहन हो गईले।
अतने में युधिष्ठिर भी तालाब के किनारा चहुंपले, उहो पानी पिए के कोशिश कईले। युधिष्ठिर से यक्ष फेर उहे दोहरवले - पहिले हमरा सवाल के जवाब द, फेर पानी पी लिहऽ। यक्ष के सवाल के युधिष्ठिर बाड़ा निमन से जवाब देले।
युधिष्ठिर के जवाब सुन यक्ष कहले कि, हम तहरा जवाब से बहुत खुश बानी अवरू अब तू पानी पी सकत बाड़। संगही, यक्ष कहले कि, हम चाहतानी कि तहार चारों भाई में से केहु एगो के हम फेर से जिंदा क दी, अब तू बताव कि तहरा कवना भाई के जिंदा करीं।
यक्ष के सवाल के जवाब त युधिष्ठिर दे देले रहन, लेकिन इ सवाल कि चारो में से कवना भाई के जिंदा करे के कहस बहुत कठिन रहे। युधिष्ठिर के त आपन चारों भाई से बाड़ा प्रेम रहे, उनुका बदे इ धर्म संकट के घरी रहे।
लेकिन, उ कर का सकत रहन, यक्ष त एकही कवनो भाई के जिंदा करे के बात कहले रहन। युधिष्ठिर तनिका सोचले आ कहले - हम चाहतानी कि आप नकुल के जिंदा क दीं।
यक्ष पुछले कि, नकुल के जियावे के पीछे कवनो खास कारण बा का? युधिष्ठिर जवाब देले, कहले - माता कुंती के संतान में से त हम एगो जियतानी, बाकि माता माद्री के संतान में से केहु जिंदा नईखे, एहसे हम चाहतानी की आप नकुल के जिंदा क दीं।
यक्ष युधिष्ठिर के जवाब सुन के हँसे लगले अवरू कहले - धर्मराज भीम के गदा अवरू अर्जुन के बाण लड़ाई में बहुत मदद करी, एकर बादो तू ऐह दुनो भाई के छोड़ नकुल के जिंदा करे कहतारऽ? हम तहरा ए बात से बाड़ा खुश भईनी एह से हम तहार चारों भाई के जीनिगी लौटा देतानी।
यक्ष अपना बात के अनुसार युधिष्ठिर के चरो भाई, भीम, अर्जुन, नकुल अवरू सहदेव के जिंदा क देले। संगही, यक्ष कहले कि, हे युधिष्ठिर हम त तहार परीक्षा लेत रनिहऽ, तू परीक्षा में सफल भ गईलऽ।


text:
पिछला दिने मुंबई के लोखंडवाला इलाका में लायंस क्लब लोखंडवाला आ वुमेंस फार गुड गवर्वेस मिल के एगो कार्यक्रम कइलसि जवना में जेनरिक मेडिसिन अवेरनेस कार्यक्रम का तहत आशुतोष कुमार सिंह कहलन कि अगर रउरा रुपिया बचावे के बा त जेनरिक दवाइयन के इस्तेमाल करीं. बतवलन कि जेनरिक दवाइयों ब्रांडेड दवाईयन से कम दाम पर मिलेला. एके कंपनी के बनावल उहे दवाई ब्रांड का नाम पर महँग बिकाला जबकि ओकरे बनावल जेनरिक दवाई बहुते कम दाम प मिल जाला.
“जेनरिक लाएं पैसा बचाएं” अभियान चलावत संस्था प्रतिभा-जननी सेवा संस्थान के राष्ट्रीय संयोजक आशुतोष कुमार सिंह चाहत बाड़न कि पूरा देश में दवाई सस्ता मिलल करे. कहलन कि जेनरिक आ ब्रांडेड दवाइयन में कवनो फरक ना होला आ मरीज के चाहीं कि अपना डाक्टर के जेनरिक दवाई लिखे के कहे. दू घंटा ले चलल एह कार्यक्रम में आशुतोष एह बारे में ढेरे भरम हटवले.
एह मौका पर अनेके डाक्टरो लोग आशुतोष से खुलके बतियावल आ जेनरिक आ व ब्रांडेड दवाइयन के गुत्थी सुलझावे में मदद कइले.


text:
अन्नत बरत से जन्म-जन्मान्तर के पाप कटेला और सुख-समृद्धि में बढ़ोतरी होखेला - अन्नत व्रत कथा
बहुत समय पहिले के बात ह, पुरान समय में सुमन्तु नाम के एगो वशिष्ठ गोत्रीय मुनि रहले। उनुकर पत्नी के नाम दीक्षा रहे अवुरी उनकर बेटी के नाम शीला रहे।
जीवन बीतत रहे लेकिन कुछ समय बाद मुनि के पत्नी दीक्षा मर गईली, दीक्षा के मरला के बाद सुमन्तु मुनि करकश नाम के एगो लईकी से बियाह कईले। बियाह के बाद से करकश मुनि के बेटी शीला के बहुत तंग करे लगली। लेकिन शीला के शांत अवुरी गंभीर मन एह सबसे ना घराईल उ बहुत गुणवान अवरू सुशील रहली।
कुछ समय बाद सुमन्तु अपना बेटी के बियाह कौंडिल्य मुनि के संगे क देले। बियाह के बाद कौंडिल्य मुनि भी सुमन्तु के संगे उनुके आश्रम में रहत रहले, लेकिन शीला के सौतेली माई करकश के बेवहार से तंग आ शीला के साथे आश्रम छोड़ के चल गईले।
जब कौंडिल्य मुनि आश्रम छोड़ के चलले त राह में एक जगह उ नहाए खाती रुकले। जब मुनि नहात रहले ओहि समय उहाँ कुछ औरतन के झुंड नदी प अन्नत भगवान के पुजा करे अईली। ओह झुंड के देख शीला ओह लोग के भीरी चल गईली।
नदी प पहुँच शीला बकीए औरत लोग से सवाल कईली कि – “इ कवन बरत ह, एकरा के काहें अवुरी कईसे कईल जाला?”
उहाँ जेतना मेहरारू रहली उ सभे शीला के सवाल के जबाब देवे लागल, एक जानी कहली – “इ अनंत चतुर्दशी के बरत ह, एकरा के कईला से आदमी के जन्म-जन्मांतर तक के कष्ट दूर हो जाला। एह बरत के पूरा विधि से कईला प पाप नष्ट होखेला अवुरी सुख-शांति मिलेला”।
आगे एक जानी एह बरत के विधि-विधान के बारे में कहली – “एह बरत के करे खाती भोरे भोरे नहा धो के प्रसाद के रूप में रसियाव अवरू अनरसा के विशेष भोजन बनावल जाला। आधा भोजन ब्रह्मण के दान क दिहल जाला अवरू एह बरत में पूजा कवनो नदी भा तालाब के किनारे होखेले”।
आगे सभ लोग एक संगे कहल कि हमनी के एह नदी के किनारे उहे पुजा करे आईल बानी’जा।
आगे एक जानी कहली – “एह पुजा में दूब से शेषनाग के मूर्ति बनावल जाला, एह दूब से बनल शेषनाग के बांस के डलिया में ध के नदी के किनारा ले आवल जाला। नदी के किनारा एही शेषनाग के फूल अवरू धूप से पुजा कईल जाला”।
“दीप-धुप से पूजा कईला के बाद सुता के बनल रक्षा सूत्र (धागा) भगवान के चढावल जाला जवन कि पूजा के बाद कलाई भा हाथ में बान्ह लिहल जाला, एही सुता के अनंत सूत्र भी कहल जाला”।
“एह अनंत सूत्र में 14 गो गिरह होखेला, अवुरी एकरा के कुमकुम से रंग औरत दाहिना हाथ में त मरद बायाँ हाथ में पहिने ले। एह अनंत सूत्र के बान्हे अवरू पुजा से सुख सौभाग्य बढेला अवरू भगवान के सनेह बनल रहेला”।
इ सब सुनला के बाद शीला भी एह बरत के करे के ठान लेतारी, उ बरत करतारि अवुरी अनंत सूत्र के अपना बांहि में बान्ह लेतारी।
भगवान् अंनत के कृपा से शीला अवुरी कौंडिल्य के घरे सभ प्रकार के सुख - समृद्धि आ गईल अवुरी एह लोग के जीवन सुखी हो गईल।
समय बीतत गईल कि एक दिन कौंडिल्य मुनि के नज़र अपना मेहरारू के हाथ में बन्हाईल अनन्त सूत्र प परल, एह धागा के देख मुनि भ्रम में पर गईले अवरू पुछले –“शीला, हई हाथ में का पेन्हले बाडु”?
शीला आराम से नरम आवाज में कहली - “हे प्राणप्रिय, इ अनंत भगवान के पवित्र सूत्र ह। इहे पुजा अवरू बरत कईला के बाद से ही हमनी के इ सुख मिलल बाटे”।
शीला के बात सुन कौंडिल्य मुनि खिझिया गईले, शायद सुख-सुविधा के मद में चूर रहले। कौंडिल्य अपनी मेहरारू शीला से कहले – “इ सुख तहरा बरत अवरू पुजा से नईखे मिलल, एह सुख के पीछे हमार मेहनत अवुरी ज्ञान बाटे”।
कौंडिल्य मुनि के लागत रहे कि इ धागा कवनो जादू-टोना ह। एही खीझ में ओह दिन कौंडिल्य मुनि शीला के हाथ में बन्हाईल धागा के तुर के फेंक देले।
धागा फेंकला के बाद से लगातार ओह लोग के धन अवुरी सुख में कमी आवे लागल, सभ धन अवुरी संपत्ति नष्ट हो गईल आ इ लोग बहुते दुखी रहे लगले। कौंडिल्य मुनि के अब लागे लागल कि इ सभ ओह धागा के चलते ही भईल बा।
आपन गलती के आभास होते उ संकल्प कईले कि उ अपना गलती के प्रायश्चित करीहे अवरू तप करीहे, तब तक करीहे जब तक कि भगवान अनंत उनुका के दर्शन नईखन दे देत।
एक दिन दुखी हो कौंडिल्य मुनि जंगल में चले गईले। जंगल में उ देखले कि एगो आम के पेड़ पाकल आम से लदाईल बा, लेकिन केहु ओह आम के खात नईखे। जब इ आम के पेड़ के नजदीक गईले त देखले कि पूरा पेड़ प कीड़ा लाग गईल बा। मुनि ओह पेड़ से पुछले कि का तू अनंत भगवान के देखले बाड़े? जवाब ना में मिलल।
आगे बढले त एगो गाय अवरू ओकर बच्छा लउकल, अवुरी आगे बढले त एगो बैल मिलल। इ सभ एकही घाँस के मैदान में रहे लेकिन केहु घाँस ना खात रहे।
अवरू आगे बढले त दु गो नदी देखाई देलस, दुनों नदी एक दूसरा के किनारा प आपस में मिलत रहे। लेकिन एह दुनों नदी के पानी के केहु पुछत ना रहे।
एह प्रकार उ सभे केहु से लत्तर, पेड़, जीव-जंतु, से अनंत भगवान के पाता पुछले लेकिन सब केहु माना क देलस। अब मुनि निराश हो गई, अपना जीवन के तयागे के बारे में सोचे लगले। एही सोच में जब उ आगे बढले दयानिधि भगवान, अनंत, बूढ़ ब्राह्मण के रूप में कौंडिल्य मुनि के दर्शन देले अवरू अनन्त बरत करे के कहले।
भगवान, मुनि से कहले - “तु जवन अनन्त सूत्र के अनादर कईले, इ सभ ओहि के फल ह। एकर प्रायश्चित करे बदे तोरा चौदह वर्ष तक लगातार अनन्त बरत के पालन करे के परी। जब तू चौदह साल बाद एह बरत के उध्यापन करबे त तोर नष्ट भईल सम्पत्ति मिल जाई अवुरी तु पहिलही निहन सुखी हो जईबे।
कौंडिल्य मुनि भगवान के आदेश के पालन कईले, शीला अवुरी कौंडिल्य मुनि अनंत व्रत के करे लागले अवरू चौदह साल पूरा होते उ लोग फेर से पहिलही निहन सुख अवुर समृद्ध हो गईले।
एह बरत के करे से मुक्ति अवरू भक्ति दुनों के फल मिलेला। अनन्त बरत के विधि-विधान से पूजन कईला प पाप कटेला अवरू सुख-शांति मिलेला।
ॐ जय श्री अनंत भगवान


text:
युवक की जिज्ञासा पर पानवाला बताने लगा- 'बात ई भइल कि सामने से पाउडर लिपिस्टिक लगउले दुइठे जवान मेहरारू चलल आवत रहलिन। ऊ लोगन क लीपल पोतल चेहरा क चमक देख के एक जने कहलन-'गुरू मान ला कि ई दुन्नो कहीं हमहन से छुआ जायँ त ई लोग जौन-जौन समान पोतले हइन ऊ हमहूँ लोगन के लग जाई आउर ई लोगन के कुल चमक बिखर जाई। ई कवन सुन्दरता हौ? हमहन के घरे एक बार नहा के निकलै लिन त जूड़ा से पानी अइसे अइसन चुवैला जइसे सावन में बरसात भइले के बाद छानी की ओरी से पानी चुवत होय। यही के कहल जाला सद्यः स्नाताSS।
यह बिना ढोंग का ढंग है जिसमें अपनी बात समझाते हुए एक ने दूसरे को बतलाया-'यही स्नाता से स्नातक बनल हौ। ऊँचा स्कूल याने हाई स्कूल ओके कहल गयल हौ जहाँ उँची-उँची बात कहै क शुरूआत होला। एकरे बाद इंटरमीडिएट ओके कहल गयल जहाँ विषय तोहरे बीच आ जाय या तोहई विषय के बीच आ जा। जेके बैचलर कहै ला ओकरे बदे स्नातक शब्द ज्यादा अच्छा बा। विषय के धारा में जे आमूलचूल डुबकी लगा ले, ऊ हौ स्नातक।'
दूसरे ने विस्मय के साथ कहा- अच्छा ! तो स्नातक का मतलब स्नान से है?
पहले ने कहा-आउर का? हमहूँ के ओही दिन पता चलल। होला का कि कोई के घरे गइला आउर उहाँ से बिना समझले बुझले आगे बढ़ गइला, त तू का जनबा? शब्द से चलला आउर कूद गइला वाक्य पर, आउर फिर तुरंतै भाषा में दौड़े धूपै लगला। अरे, ठहरला नाहीं, रूकला नाहीं, पुरनकन से पुछला नाहीं कि ई कइसे बनल आउर कउने-कउने अर्थ में एक प्रयोग होला, त तू कइसे जनबा? पहिले क विद्वान जौन इ सब जानें में पूरी जिन्दगी खपा देत रहलन ऊ का च्यूतिया रहलन?
दूसरे ने वर्जना की- यार गाली मत बक्का।
पहले ने स्पष्टीकरण दिया- ई गाली नाहीं हौ। एके झूठै सरीर के अंग से जोड़ के लोग गाली मानें लन। ई संस्कृत शब्द हौ 'च्युत' हो जाना या चूक जाना। जे कभी च्युत नाहीं होत ओके 'अच्युत' कहल जाला। ई परमात्मा क विशेषता हौ। लेकिन आदमी हौ त ऊ कभी कदा चुकबै करी। ओकरे एही सुभाव की तरफ इसारा करे बदे प्रेम से च्यूतिया शब्द क इस्तेमाल होए लगल।'
यह नीर क्षीर विवेक यहाँ के पानवाले का है। जिसे सुनकर का उद्गार है-'राजा, हउआ तू छँटल भयल गहरेबाज। दुनियाँ के पान खियावैला आउर दुकान पै बइठके अकेले रसपान करल करै ला।'
पान वाला कहता है-'नाहीं मालिक सब बिखरल हौ काशी में बस ध्यान देवे क जरूरत हौ।'
युवक भी कम नहीं है। वह टिप्पणी जड़ता है-'तबै राजा बड़े-बड़े से बीड़ा उठवावैला।'
यह पोस्ट 'सोच विचार' पत्रिका में प्रकाशित श्री राजेश्वर आचार्य के आलेख 'हमारी काशी' का वह अँंश है जो मुझे अधिक अच्छा लगा और जिसे मित्रों को पढ़ाने के मोह मैं नहीं छोड़ पाया।


text:
सलमान खान के अगिला फिल्म ‘किक’ के पहिला झलक जारी भईल
नई दिल्ली – कई महिना के अंदाज़ा बयानी के बाद आखिरकार बॉलीवुड के सुपरस्टार सलमान खान के आगामी फिल्म ‘किक’ के पहिला झलक जारी भईल।
साजिद नाड़ियाड़वाला के फिल्म ‘किक’ के पहिला आधिकारिक पोस्टर मुंबई में रविवार के जारी हो गईल।
फिल्म के पोस्टर में ‘दबंग खान’ बॉडी फिटिंग स्वेटशर्ट पहिनले, जेकरा में सुपरहीरो के मास्क लटकल बा में देखाई देले। एकरा अलावे सलमान खान ए पोस्टर में फ्रेंच कट दाढ़ी के संगे बाल के नाया तरह के स्टाइल में देखाई देतारे।
पोस्टर में जवन छवि सलमान के उभरता, ओकरा के देखला के बाद कहल जा सकता कि – सल्लू भाई के चेहरा प फेर से जवानी चढ़ गईल बिया, गजब के लूक बाटे।
पोस्टर से त लागता कि सलमान खान ए फिल्म के संगे ऋतिक रोशन के सुपरहीरो वाला इमेज के बरियार चुनौती दिहे काहें कि फिल्म के पोस्टर ऋतिक के फिल्म ‘क्रिश’ के याद दीला देलस।
बतावल जाता कि, ए फिल्म में सलमान खुद से बहुत खतरनाक स्टंट कईले बाड़े, संगही कहल जाता कि ए फिल्म के स्टंट आज तक बॉलीवुड में बनल अवुरी फिल्म से नाया अवुरी अलग होई।
फिल्म के 25 जुलाई के रिलीज करे के योजना बाटे, एकर खास चर्चा एकरा पोस्टर प भी देखाई देलस। हालांकि, पोस्टर से फिल्म के बारे में नईखे बतावल जा सकत, चुकी इ सलमान के फिल्म हटे, एहसे अतना त जरूर कहल जा सकता कि मनोरंजन भरपूर होई।


text:
यामाहा के नाया बाइक FZ-07 आईल
जुलाई 18, 2014 01:11 अपराह्ननई दिल्ली : जापानी कंपनी यामाहा आपन नाया बाइक FZ-07 पेश क दीहलस। इ बाइक देखे में त अनोखा बढ़ले बा अवरू ताकत में भी केहु से कम नईखे।
मारुती भारतीय बाजार में रिट्ज एलीट के लिमिटेड एडिशन पेश कईलस
जुलाई 15, 2014 12:48 अपराह्ननई दिल्ली : भारत के सबसे बड़ कार निर्माता कंपनी मारुति, भारत के बाजार में आपन लोकप्रिय कार मारुति रिट्ज़ के लिमिटेड एडिशन लॉन्च कईलस।
होण्डा भारत में सबसे सस्ता 110CC बाइक लॉन्च कईलस
जुलाई 05, 2014 03:34 अपराह्ननई दिल्ली - कुछ समय पहिले जापानी कार अवुरी मोटरसाइकल निर्माता होण्डा कहले रहे कि उ भारत में 100सीसी के मोटरसाइकल के क्षेत्र में प्रवेश करी।
बजाज के ओर से नाया पल्सर 200SS, दमदार डिज़ाइन अवुरी शानदार माइलेज के वादा
जून 25, 2014 02:50 अपराह्ननई दिल्ली – पल्सर के लॉंच भईला के करीब दस साल बाद भी ए मोटर साईकल के मांग में कवनो कमी नईखे आईल। हालांकि, ए बीच ए बाइक के अलग-अलग कई गो अवतार बाज़ार में आ चुकल बा।
सुजुकी इनाजुमा 250 के दाम में एक लाख रुपया के कमी के संगे दोबारा लॉंच कईलस
जून 22, 2014 02:48 अपराह्नभारतीय दुपहिया बाज़ार में जापान के मशहूर मोटरसाइकल निर्माता सुज़ुकी के ओर से नाया 250 सीसी बाइक, इनाजुमा 250 (Suzuki Inazuma 250) के लॉंच कईलस। ए बाइक के दाम भी पहिले के मुक़ाबले अब एक लाख रुपया कम हो जाई।
हीरो करिज़मा R अवरू करिज़मा ZMR के 2014 संस्करण पेश भईल
जून 13, 2014 04:31 अपराह्ननई दिल्ली - बहुत इंतज़ार के बाद आखिरकार हीरो मोटर्स करिज़मा आर अवरू ज़ेडएमआर के 2014 के संस्करण पेश कईलस।
फोर्स गुरखा: बड़े-बड़े एसयूवी के पानी पियावे के तैयारी
जून 12, 2014 12:57 अपराह्ननई दिल्ली - फोर्स मोटर फरवरी में “गुरखा एसयूवी” के लॉंच कईले रहे, लेकिन लॉंच कईला के बावजूद कंपनी अभी ले एकरा के बिक्री खातिर उपलब्ध ना करावे सकल रहे।
गूगल के पेशकश: बिना ड्राईवर के, अपने आप चले अवरू रुके वाला गाड़ी
मई 28, 2014 03:51 अपराह्नइंटरनेट सर्च इंजन खातिर महशूर कंपनी, गूगल एगो अयीसन कार बनावे के सोचतिया जवना में ना स्टीरिंग रही, ना ब्रेक रही अवरू नाही एक्सलरेटर रही। मतलब की, अपने आप चले अवरू रुके वाला गाड़ी।


text:
स्वामी असीमानंद के कथित बयान: मोहन भागवत के रहे विस्फोट के जानकारी
फरवरी 06, 2014 03:11 अपराह्ननई दिल्ली : चुनावी मौसम में छोटे-छोटे खबर भी बड़ असर करेला। कारवां पत्रिका में प्रकाशित एगो खबर में दावा कईल गईल कि, समझौता एक्सप्रेस में भईल बम विस्फोट के मुख्य आरोपी स्वामी असीमानंद कहले कि मुसलमान बहुल इलाका में भईल बम विस्फोट के हरी झंडी राष्ट्रीय स्वयं सेवक संघ के प्रमुख मोहन भागवत के ओर से आईल रहे।
आम आदमी पार्टी के बिहार में जोरदार स्वागत, भ्रष्टाचार रही मुख्य मुद्दा
दिसम्बर 30, 2013 11:17 पूर्वाह्नबिहार में आम आदमी पार्टी आपन संभावना के तलाश करता। दिल्ली में मिलल जीत से पार्टी के हिम्मत बढ़ल, अवरू अब दिल्ली के अलावे देश के अवरू राज्य में उतरे के तैयारी चलता। एही कार्यक्रम में पार्टी, दिल्ली के बाद बिहार की ओर बढ़े के कोशिश करतीया।


text:
बिहार में फ़र्स्ट/सेकंड डिवीज़न से 12वां पास करेवाली लईकी के सरकार के ओर से 25,000 रुपया मिली
पटना – बिहार सरकार मंगलवार के घोषणा कईलस कि राज्य में फ़र्स्ट डिविजन से 12वां पास करेवाली हर लईकी के राज्य सरकार के ओर से 25,000 रुपया के प्रोत्साहन राशि दिहल जाई।
राज्य के मुख्यमंत्री जितन राम मांझी के अगुवाई में भईल एगो उच्च स्तरीय बैठक में फैसला भईल कि, राज्य में 12वां क्लास के परीक्षा फ़र्स्ट डिविजन से पास करेवाली हर लईकी के 25,000 रुपया के प्रोत्साहन राशि दिहल जाई। जबकि अनुसूचित जाति/जनजाति वर्ग से संबन्धित लईकी के सेकंड डिविजन से पास कईला प भी इ प्रोत्साहन राशि मिली।
ए बैठक में इहों फैसला भईल कि अनुसूचित जाति/जनजाति वर्ग से संबन्धित लईका/लईकी अगर मैट्रिक के परीक्षा सेकंड डिविजन से भी पास करीहे त ओ लोग के 10,000 रुपया के प्रोत्साहन राशि दिहल जाई। फिलहाल ए राशि सिर्फ फ़र्स्ट डिविजन से पास करेवाला लोग के मिलत रहे।
एकरा अलावे, अनुसूचित जाति/जनजाति वर्ग के छात्र/छात्रा के मेरिट के आधार प मिलेवाला स्कॉलरशिप के योग्यता में से, कम से कम 75% उपस्थिती वाला शर्त के हटा दिहल गईल। पहिले एकरा खातिर उहे अनुसूचित जाति/जनजाति वर्ग के छात्र/छात्रा योग्य रहन, जीनिकर उपस्थिती कम से कम 75% रहे।
मंगलवार के भईल ए बैठक में कुल 19 बिन्दु तय भईल। जेकरा में राज्य के कमजोर वर्ग में स्वास्थ्य, शिक्षा, विकास, पिए के पानी, सफाई, अवुरी सुरक्षा के बढ़ावा दिहल शामिल बाटे।


text:
पटना – बिहार में अगिला साल होखेवाला विधानसभा चुनाव से ठीक पहिले जदयु संगठन में बड़हन बदलाव करत एगो नाया टीम के घोषणा भईल।
नवकी टीम में संजय सिंह, नीरज कुमार, असमतुल्लाह बुखारी, राजीव रंजन प्रसाद अवुरी अजय आलोक के पार्टी प्रवक्ता बनावल गईल बा।
ए लोग के अलावे पार्टी में 6 सचिव अवुरी 8 संगठन मंत्री होइहे। भाजपा छोड़ जदयु में शामिल भईल रणबीर नंदन के पार्टी कोषाध्यक्ष बनावल बाटे,
पार्टी के ओर से जारी राज्य कार्यकारिणी के सूची में पूर्व मुख्यमंत्री नीतीश कुमार, जितन राम मांझी, पार्टी के वरिष्ठ नेता राम सुंदर दास अवुरी बहुत मंत्री लोगन के संगे कुल 62 लोग शामिल बाड़े।
मशहूर फिल्मकार प्रकाश झा प्रदेश कार्यकारिणी के विशेष आमंत्रित सदस्य रहिहे। झा एकरा से पहिले पार्टी के टिकट प बेतिया लोकसभा सीट से चुनाव लडले रहन, लेकिन हार गईल रहले।
एकरा से पहिले जितन राम मांझी मंत्रिमंडल में शामिल कुछ लोग के खिलाफ पार्टी में उठत आवाज़ के देखत जदयु राज्य कार्यकारिणी के भंग क देले रहन। ओ समय संजय सिंह अवुरी नीरज कुमार समेत कई लोग पार्टी के पद से इस्तीफा दे देले रहन।
कुछ समय पहिले भईल लोकसभा चुनाव में पार्टी के टिकट प चुनाव हारेवाला कुछ लोग के भी पार्टी कार्यकारिणी में जगह मिलल बा। रंजन यादव, देवेन्द्र प्रसाद यादव, अश्वमेध देवी, दिनेश चंद्र यादव अवुरी अनिल साहनी निहन लोग एकरा में प्रमुख बाड़े।


text:
बाबा
बैधनाथ फिल्म्स के बैनर तले बन रही निर्माता निर्दशक
गीतकार विनय बिहारी की फिल्म प्यार मोहब्बत जिंदाबाद
की शूटिंग बिहार के बाल्मीकि नगर में सुरु हो गयी है
फिल्म पूरी तरह रोमाटिक है। प्रसिद गीतकार की पहली
भोजपुरी फिल्म प्यार
मोहब्बत जिंदाबाद का निर्दशन विनय बिहारी कर रहे है।
फिल्म में पवन सिंह, पाखी हेडगे के रोमाटिक गाने को
कल्लू, मनाली, आगरा के ताजमहल, दिल्ली के खुबसूरत
लोकेशनो पर शूटिंग की गई है। फिल्म के गाने काफी
कर्णप्रिय एव मनोरंजन से भरपूर है। मुख्य कलाकार पवन
सिंह, पाखी हेडगे, अर्चना सिंह, विनय बिहारी, आनंद
मोहन, ब्रजेश त्रिपाठी, प्रिय पाण्डेय, है।


text:
नई दिल्ली - केंद्र सरकार देश में खाद्य पदार्थ के बढ़त दाम से चिंता में बिया, चिंता तब अवुरी बढ़ जाता जब महंगाई बहुत तेज़ी से ऊपर जा रहल होखे।
सरकार ए महंगाई प लगाम लगावे खातिर कुछ कदम उठावे के घोषणा कईलस, जवना में खाद्य पदार्थ के जमाखोरी करेवाला लोगन के इहाँ छापामारी शामिल बाटे। सरकार आलू-पियाज़ के बढ़त दाम के रोके खातिर अयीसन कदम उठवले बिया।
गृह मंत्री राजनाथ सिंह दिल्ली के उपराज्यपाल नजीब जंग के संगे बैठक कईले अवुरी कहले कि, राजधानी में आलू पियाज़ के बढ़त दाम के रोके खातिर सभ जरूरी उपाय कईल जाए अवुरी पक्का कईल जाए कि राजधानी में आलू-पियाज़ ठीक भाव से मिले।
मालूम रहे कि, राजधानी दिल्ली में पियाज़ के भाव पिछला कुछ दिन 100% के करीब बढ़ चुकल बा। आज राजधानी में पियाज़ 30 से 35 रुपया प्रति किलो के भाव से बिकता, जवन कि एक महिना पहिले 15 से 20 रुपया प्रति के भाव से बिकत रहे। इहे हाल आलू के भी बाटे, एक महिना आलू के भाव 20 रुपया प्रति किलो रहे, जवन कि आज 30 रुपया प्रति किलो से ऊपर पहुँच गइल बा।
बैठक के बाद राजनाथ सिंह कहले कि, जमाखोरी करेवाला लोगन प छापामारी करे के आदेश के बाद 540 जगह प छापा मारल जा चुकल बा। राजनाथ सिंह कहले कि, एकरा से पछिला महिना में भी 1082 जगह छापामारी हो चुकल बा।
हालांकि, राजनाथ सिंह अवुरी उनुका मंत्रालय के अधिकारी इ ना बतवले कि, ए छापामारी में कतना जगह आलू-पियाज़ मिलल बा। संगही, सरकार इ बतावे में भी असफल बिया कि, आलू-पियाज़ राखे के निर्धारित सीमा कतना बाटे।
ए हालत में चावल अवुरी दाल निहन चीज़ त छापा में धराई लेकिन आलू-पियाज़ पहिले निहन ही बनल रही।
देश के राजधानी दिल्ली में ए समय राष्ट्रपति शासन लागल बा अवुरी एहसे एकर सीधा नियंत्रण गृह मंत्रालय के हाथ में बाटे।
गृह मंत्री राजनाथ सिंह कहले कि, जमाखोरी करेवाला लोगन प छापामारी के कार्यक्रम जारी रही। गृहमंत्री के दावा बा कि सरकार जनता के जादा से जादा राहत पहुंचावे के कोशिश करतिया।


text:
तोहरा लउकत नईखे कि हम नामाज पढ़त बानी? आंहर होके चलत बाडु।
जून 05, 2014 11:06 अपराह्नअकबर बीरबल के कहानी त हमनी के बहुते सुनले बानी जा, बाकी एह कहानी में बीरबल नईखन।
सेठ जी के बईठक अवरू सेठ जी के ज्ञान
मई 11, 2014 07:21 अपराह्नएगो गांव में एगो सेठ जी रहत रहले। सेठ जी पढ़ल-लिखल ना रहले। सेठ के तीन गो बेटा रहले, तीनों बेटा के सेठ कवनों नाम ना रखले रहन। बड़का बेटा के बड़का कहस, मंझीला के मंझीला अवरू छोटका के छोटका कही के बोलावत रहले।
बाबूजी, एगो आदमी के दाम कतना होखेला?
मई 06, 2014 05:33 अपराह्नएगो आदमी के लोहा-लक्कड़ के दोकान रहे। जब उ आदमी दोकान प जाये त अपना संगे अपना छोटका बेटा के भी ले जाए।
पंचतंत्र के ज्ञान: दुश्मन प भरोसा करेवाला के बहुत बड़ कीमत चुकावे के परेला
मार्च 05, 2014 07:16 अपराह्नपंचतंत्र के कहानी त हिन्दी में हमनी के बहुते पढ़ले बानी जा। आज हम सोचनी कि पंचतंत्र के एगो कहानी के भोजपुरी में अनुवाद क के पढ़ल जाय, आखिर भोजपुरी में पढला प कईसन लागता, इ अनुभव भी जरूरी बा। एह कहानी में तनिकों बदलाव नईखे कईल गईल, लेकिन भाषा जरूर बदलल बा।
खरगोश के चतुराई से बाचल जान
मार्च 01, 2014 02:57 अपराह्नएगो जंगल में हाथी के एगो झुंड रहत रहे। ओह झुंड में जवन सभले बूढ़ हाथी रहे, सभ हाथी ओकरा के आपन सरदार मानत रहन’स। जब बुढ़वा ए झुंड के सरदार रहे त ओकर एगो अलगा से नाम भी होखे के चाहत रहे। एही से सभ मिलिके ओकर नाम ‘गजु पहलवान' रखले रहन।
कउवा के उड़ला के घमंड रहे, लेकिन ओकर घमंड ओकरा के भरल सभा में लजवा देलस
फरवरी 11, 2014 04:25 अपराह्नघमंड त आदमी के खा जाला। घमंडी आदमी कबो सफल ना होखे पावस, आ ना उनका येह संसार में केहू से भरपूर प्यार-दुलार मिल पावेला। हम येही घमंड प एगो कउआ (कौआ) अवरू हंस के कहानी सुनावत बानी।
भगवान ओकरे मदद करेले, जे आपन मदद खुद करेला
फरवरी 06, 2014 12:29 अपराह्नएगो आदमी भगवान जी के बहुते बड़ भक्त रहे। उ आपन जिनगी बाड़ा ही सादगी से जियत रहे। भगवान से कबो उ शिकायत ना करत रहे। ओह आदमी के भगवान प पूरा भरोसा रहे कि ओकरा संगे कबो कवनों तरे के बुरा होईबे ना करी, ओकर भगवान कबो ओकरा संगे बुरा कईए नईखन सकत, भगवान हर पल ओकर मदद करीहे। ई सोच उ हमेशा निश्चिंत रहत रहे।
महतारी के सिखावल बात ना मनला के साजा
जनवरी 12, 2014 05:42 अपराह्नएगो गांव मे तालाब के किनारे एगो हंस रहत रहे। ओह हंस के दुगो बच्चा रहे। एगो के नाम हनी आ दुसरका के नाम मनी रहे। हंस के इ दुनो बच्चा बहुत बदमाश रहसन। लेकिन, ए दुनो में मनी जवना के नाम रहे उ ढेरे ढीठ रहे। उ आपन माई के एको कहल ना मानत रहे।
लालच अवरु जलन से केहु पार ना पाई, निकसी बनल रानी रानी बनली निकसी
जनवरी 08, 2014 06:57 अपराह्नरामपुर नाम के एगो राज्य में एगो राजा रहन। ओ राजा के दु गो वियाह भईल रहे। अब दु गो वियाह भईल रहे त दु गो रानी भी रहली। दुनों रानी एकसे बढ़के एक सुंदर अवरू सुशील रहली।
नारी के माया में यमराज अझुरईले, 100गो बेटा होखे के वरदान दे देले
नवम्बर 29, 2013 08:00 अपराह्नएक बेर मार्कण्डेय ऋषि से धर्मराज युधिष्ठिर कहले "हे ऋषिवर 'द्रौपदी' के कष्ट देख के हमरा बहुते चिंता होखता। जेतना कष्ट द्रौपदी सहतारी, का कवनों नारी अईसन कष्ट उठवले बिया?”
भगवान के बनावल दुनिया ह, भगवान ही सभके रक्षा करेले
नवम्बर 29, 2013 07:19 अपराह्नजाड़ा के दिन रहे। आसमान मे खूबिए बदरी घेरले रहे, अवरू सांझ होखे वाला रहे। सांझी के जब तनी-तनी अंहरिया होखे लागेला त सभे चिरिया-चुरुंग अपना-अपना खोता मे लवटे लागेले।
जब राजा के गोड़ में जूता परल
नवम्बर 19, 2013 05:10 अपराह्नएगो शहर मे एगो राजा रहले। ओह राजा के राज्य बहुते बड़ऽ रहे। एक बेर राजा के मन मे अपना राज्य के नजदीक से देखे के विचार आईल। उ राज्य भ्रमण करे के तयारी क निकल गईले, राज्य के नजदीक से देखे।
कलयुग के गुरु चेला - उदघाटन के तयारी करी ये बाबा
सितम्बर 11, 2013 07:30 अपराह्नएगो गुरु चेला कहीं रहत रहले, चेला के कर्मठ बनावे के कोशिश में गुरु हरमेस कहस की कुछ काम कर, कवनो व्यापार कर।
भगवान के बनावल चीज़ नीमन होखेला की इंसान के, अकबर के सवाल बीरबल के जवाब
जून 29, 2013 01:03 अपराह्नबहुत पहिले के बात ह, एक बेर अकबर बादशाह के दरबार लागल रहे। दरबार में सभ दरबारी, पंडित, मंत्री अवरू लोग बईठल रहले। ओह घरी दरबार में हंसी-ठिठोली के माहौल रहे। सब कोई ओहि कुछू कुछू कह के हसत रहे, बादशाह अकबर भी सबके बात सुन-सुन खुश होत रहन।


text:
राज्य (प्रांत)
राज्य क अर्थ होला राजनैतिक इकाई। भारत में राज्य क प्रयोग दू गो अर्थ में होला - पहिला भारत सरकार आ अउरी सरकारन की खातिर आ कुल सरकारी कर्मचारिन खातिर; आ दुसरा भारत देश की प्रान्तन चाहे प्रदेशन खातिर जैसे बिहार राज्य, महाराष्ट्र राज्य आ एही तरे अउरी प्रन्तन खातिर। ए तरह से भारत में कुल २९ गो राज्य बाड़न स आ ७ गो केन्द्र शासित प्रदेश।
भारत क राज्य[सम्पादन]
भारत में २९ गो राज्य आ ७ गो केन्द्रशासित प्रदेश बा। मुख्य लेख: भारत क राज्य आ संघ राज्यक्षेत्र
- राज्यन के नाँव नीचे दिहल बा- (कोष्टक में राजधानी क नाँव बा )
- केन्द्रशासित प्रदेश
† चंडीगढ़ एक केंद्रशासित प्रदेश और पंजाब और हरियाणा ई दू राज्यन क राजधानी बा।


text:
एक पुलिस अधिकारी के संस्मरण / महेश चंद्र द्विवेदी
- भाग 1 / एक पुलिस अधिकारी के संस्मरण / महेश चंद्र द्विवेदी
- भाग 2 / एक पुलिस अधिकारी के संस्मरण / महेश चंद्र द्विवेदी
- भाग 3 / एक पुलिस अधिकारी के संस्मरण / महेश चंद्र द्विवेदी
- भाग 4 / एक पुलिस अधिकारी के संस्मरण / महेश चंद्र द्विवेदी
- भाग 5 / एक पुलिस अधिकारी के संस्मरण / महेश चंद्र द्विवेदी
- भाग 6 / एक पुलिस अधिकारी के संस्मरण / महेश चंद्र द्विवेदी
- भाग 7 / एक पुलिस अधिकारी के संस्मरण / महेश चंद्र द्विवेदी
- भाग 8 / एक पुलिस अधिकारी के संस्मरण / महेश चंद्र द्विवेदी
- भाग 9 / एक पुलिस अधिकारी के संस्मरण / महेश चंद्र द्विवेदी
- भाग 10 / एक पुलिस अधिकारी के संस्मरण / महेश चंद्र द्विवेदी
- भाग 11 / एक पुलिस अधिकारी के संस्मरण / महेश चंद्र द्विवेदी
- भाग 12 / एक पुलिस अधिकारी के संस्मरण / महेश चंद्र द्विवेदी
- भाग 13 / एक पुलिस अधिकारी के संस्मरण / महेश चंद्र द्विवेदी
- भाग 14 / एक पुलिस अधिकारी के संस्मरण / महेश चंद्र द्विवेदी
- भाग 15 / एक पुलिस अधिकारी के संस्मरण / महेश चंद्र द्विवेदी
- भाग 16 / एक पुलिस अधिकारी के संस्मरण / महेश चंद्र द्विवेदी
- भाग 17 / एक पुलिस अधिकारी के संस्मरण / महेश चंद्र द्विवेदी
- भाग 18 / एक पुलिस अधिकारी के संस्मरण / महेश चंद्र द्विवेदी


text:
एक भोजपुरी लोककथा - भाई भुहुर्-भुहुर् ,भाई भुहुर् -भुहुर्
लोककथाएं अब विलुप्त होती जा रही है ,बच्चों के लिए प्रस्तुत है एक लोककथा जिसके कथाकार के बारे में पता नहीं है।
----एगो गाँव में मछेन्द्र नाम के एगो आदमी रहे। शादी-बिआह हो गइल रहे ,बाकी गौना बाकी रहे।
गौना करावे खातिर पहिला बार ससुराल जात रहले। दोस्त-इयार कहलन सन कि ससुराल त जा ताड़ ,बाकी लड़िका सब किस्सा-कहानी सुनावे के कहियन सन त का करब ,कौनो किस्सा-कहानी आवे ला ? अब त ई पर गइलन फेर में। मने-मन सोचलन कि जे होई देखल जाई।
त ई चल देलन ससुराल, रास्ता में का देख ताड़न कि एगो मूस एगो माटी के टीला पर चढ़ के कुछो कुतरत रहे।
त उनका मूँह से निकल गइल -" भाई भुहुर्-भुहुर्। भाई भुहुर्-भुहुर्। [ माटी भूरभूरा के गिरत रहे]
उनकर आवाज़ सुनके मूस जे बा वोहिजे लेट गइल।
तब उ का कह तारे -' भाई बाड़ तू पटाइल ,भाई बाड़ तू पटाइल '
अबकी मूसवा भागे लागल।
तब उ का कह ताड़े -काहे भागे ल पड़ाइल ,काहे भागे ल पड़ाइल। '
अब त मछेन्द्र बहुत खुश कि लड़िका सन किस्सा कहे खातिर ज़िद करिहन सन त इहे सुना देब। ससुराल पहुँचत -पहुँचत सांझ हो गइल। गाँव देहात के घर ,माटी-फूस के घर।
उनकर सास रोटी बना के झाड़त रही आ संगे-संगे गिनत भी रहली कि कै गो रोटी बनल । त मछेन्द्र भाई त देख लेलन। रात में खाना खाये के बेरा जब उनकर सास पूछली कि पाहुन और रोटी लेब त उ
कहलन कि सभ रोटी त बाँट देनी ,अब काहाँ से देब। उनकर सास मने-मने सोचे लागली कि दामादजी बड़का जोतिष बुझा ताड़न ।
अब रात में भोजन पत्तर के बाद लईका सन मछेन्द्र जी से अझुरा गैलन सन कि ' पाहून एगो किस्सा सुनाई '
मछेन्द्र त तैयारे रहलैं। बाकिर एगो संजोग के बात ई भइल कि जब उ कहानी सुनावे के शुरू कइलन ओहि समय एगो चोर घर में सेंध मारे के शुरू कइले रहे। धीरे-धीरे सेंध काटे के शुरू कईलस त माटी भर-भरा के
गिरे लागल।
अब ई शुरू कइलन ,' भाई भुहुर्-भुहुर् ,भाई भुहुर्-भुहुर् '
चोर समझलस कि ई आदमी हमारा के देख लेलेबा ,वोही से कह ता कि भाई भुहुर्-भुहुर् ,भाई भुहुर् भुहुर्।
अब उ चोर वहिजे पटा गईल। सोचलस कि अब नज़र ना आएब ।
मछेन्द्र कहानी आगे बढ़ईलन ,'' काहे बाड़ तू पटाईल ,काहे बाड़ तू पटाईल।
चोर समझलस कि अबहिवो हमारा के देखा ता लोग। अब उ भागे खातिर तैयार हो गइल।
मछेन्द्र आगे कहलन ,'' काहे भागे ल पड़ाइल ,काहे भागे ल पड़ाइल '' .
अब चोर जान-परान त्याग के भागे लागल ,त कवनो चीज से टकरा गइल। लोग देख लेहलस कि एगो चोर भाग ता।
अब त चारो तरफ हल्ला हो गइल कि गाँव के नयका दामाद बड़ा भारी जोतिष हउअन। जोतिष विद्या से चोर के भगा देलन
भोरे -भोरे मछेंद्रजी हाथ में लोटा लेके खेत के तरफ चल देलन । रास्ता में एगो गदहा मिलल,वोकरा के ताड़ के पेड़ से बाँध देलन ।
जब घरे लौट के अईलन त का देखलन कि गाँव के धोबी उनकर ससुर से फ़रियाद करत रहे कि तनी आपन दामाद से से कही कि आपन जोतिष विद्या से मालूम करस कि हमार गधा केने बा। अब मछेन्द्र खातिर ई कवन बड़का बात रहे। ऊ तनी घेरा बाँध के बता देलन कि पूरब दिशा में एगो ताड़ के पेड़ बा वोकरे आस-पास राउर गधा मिल जाई। धोबी गइल त ठीके वोकर जानवर मिल गईल।
अब ई बात कि गाँव के नयका दामाद जोतिष हउअन फइलत -फइलत मुखिआ जी तक पहूँच गईल। मुखिआ एकर परीक्षा लेवे के सोचलन।
मछेन्द्र के बोलाहट भेजल गइल दरबार में हाज़िर होखे ला। अब त मछेन्द्र के जान-परान सूखे लागल। अब त भेद खुले के बेरा आ गइल, इ सोच के उनकर हालत खराब होखे लागल।
मुखिया जी मुट्ठी में एगो मच्छर के बंद कर लेलन आ जइसे मछेन्द्र दरबार में अइलन।,मुखियाजी उनका से पूछलन कि मछेन्द्र बताव कि हमारा मुट्ठी में का बा ? अगर सही होई ता दस बीघा खेत तहरा मिली ,गलत होई त तहरा के लोग के गुमराह करे के कारण फांसी पर लटका दिहल जाइ। जल्दी बोल अ ,हमरा मुट्ठी में का बा ?
मछेन्द्र त डर के मारे केहूं ग घिघिया के कहलन- '' ए मालिक ! का मछेन्द्र के जान लेले बानी। वोकरा पर रहम करीं ,आ आज़ाद कर दी।
मुखियाजी बुझलन कि उ मुट्ठी में बंद मच्छर के बारे में कहता ,बा बहुत खुश भइलन। आ ढेर सारा ईनाम आ दस बीघा खेत दे के बिदा कइलन।
--
v k verma,sr.chemist,D.V.C.,BTPS
BOKARO THERMAL,BOKARO
vijayvermavijay560@gmail.com


text:
जवाहरलाल नेहरू
जवाहरलाल नेहरु (नवंबर १४, १८८९ - मई २७, १९६४) क जनम उत्तर प्रदेश की इलाहाबाद में भइल रहे। उहाँ के भारत की स्वतंत्रता संग्राम में हिस्सा लिहलीं आ स्वतंत्र भारत क पहिला प्रधानमन्त्री बनलीं।
जीवन परिचय[सम्पादन]
जवाहर लाल नेहरू क पैदाइश इलाहाबाद में एगो धनी-मानी वकील मोतीलाल नेहरू की घरे भइल। उहाँ की माता जी क नाँव स्वरूप रानी नेहरू रहे। उहाँ के मोतीलाल नेहरू क एकलौता लरिका रहलीं। जवाहिरलाल की अलावा अलावा मोती लाल नेहरू क तीन गो लड़िकी रहलीं। नेहरू जी कश्मीरी वंश क सारस्वत ब्राह्मण रहलें।
जवाहरलाल नेहरू आपन स्कूली शिक्षा हैरो से, आ कॉलेज क शिक्षा ट्रिनिटी कॉलेज, लंदन से पढले रहलीं। एकरी बाद ऊ वकालत क डिग्री कैम्ब्रिज विश्वविद्यालय से पूरा कइलें। इंग्लैंड में उहाँ क सात साल रहल रहलीं जेवना से उहाँ की फैबियन समाजवाद आ आयरिश राष्ट्रवाद में रूचि पैदा भइल।
जवाहरलाल नेहरू 1912 में भारत लवट के वकालत शुरू कइलें। 1916 में उनकर बियाह कमला नेहरू की संघे भइल। 1917 में जवाहर लाल नेहरू होम रुल लीग में शामिल हो गइलें। राजनीति में उनकर असली दीक्षा दू साल बाद 1919 में भइल जब ऊ महात्मा गाँधी की संपर्क में अइलें। ओ समय महात्मा गांधी रॉलेट अधिनियम क बिरोध करत रहलें। नेहरू, महात्मा गांधी की सक्रिय लेकिन शांतिपूर्ण, सविनय अवज्ञा आंदोलन की प्रति बहुत रूचि लिहले।
नेहरू अपना परिवारो के महात्मा गांधी की उपदेशों की अनुसार बना लिहलें। जवाहरलाल और मोतीलाल नेहरू पश्चिमी कपड़ा आ महंगी संपत्ति क त्याग क दिहल लोग। ऊ लोग अब खादी कुर्ता आ गाँधी टोपी पहिने लागल लोग। जवाहर लाल नेहरू 1920-1922 में असहयोग आंदोलन में सक्रिय हिस्सा लिहलें आ एही की दौरान पहिली बेर उनके गिरफ्तार कइल गइल। कुछ महीना की बाद उनके रिहा कर दिहल गइल।
जवाहरलाल नेहरू 1924 में इलाहाबाद नगर निगम के अध्यक्ष चुनल गइलें आ दू बरिस ले ए पड़ पर रहलें। 1926 में ब्रिटिश अधिकारी लोगन से सहयोग की कमी क हवाला देके इस्तीफा दे दिहलें।
1926 से 1928 ले, जवाहरलाल अखिल भारतीय कांग्रेस समिति क महासचिव की रूप में सेवा कइलें। 1928-29 में, कांग्रेस की वार्षिक सत्र क आयोजन मोतीलाल नेहरू की अध्यक्षता में भइल। एही सत्र में जवाहरलाल नेहरू आ सुभाष चन्द्र बोस दूनो जना पूरा राजनीतिक स्वतंत्रता की मांग क समर्थन कइल लोग, जबकि मोतीलाल नेहरू आ अउरी नेता लोग ब्रिटिश साम्राज्य की छत्रछाया में रहते एगो प्रभुत्व सम्पन्न राज्य की मांग का समर्थनकइल लोग। ए मुद्दा के हल करे खातिर गाँधीजी बिचा में क रास्ता निकाल के कहलें कि ब्रिटेन के भारत के राज्य क दर्जा देवे खातिर दू बरिस क समय दिहल जाई आ अगर अइसन ना भइल तब कांग्रेस पूर्ण राजनीतिक स्वतंत्रता खातिर एगो राष्ट्रीय संघर्ष शुरू करी। नेहरू आ बोस ई मांग कइल लोग कि ए समय के कम कर के एक साल कर दिहल जाय लेकिन ब्रिटिश सरकार एकर कौनो जवाब ना दिहलस।
दिसम्बर 1929 में, कांग्रेस क वार्षिक अधिवेशन लाहौर में आयोजित कइल गइल आ एही में जवाहरलाल नेहरू कांग्रेस पार्टी क अध्यक्ष चुनल गइलें। एअही सत्र में प्रस्ताव पारित भइल जेवना में 'पूर्ण स्वराज्य' क मांग कइल गइल। 26 जनवरी, 1930 के लाहौर में जवाहरलाल नेहरू स्वतंत्र भारत का झंडा फहरवलें। गांधियो जी 1930 में सविनय अवज्ञा आंदोलन का आह्वान कइलें। आंदोलन बहुत सफल रहल आ ई ब्रिटिश सरकार के प्रमुख राजनीतिक सुधार की आवश्यकता के स्वीकार करे खातिर मजबूर कइ दिहलस।
जब ब्रिटिश सरकार भारत अधिनियम 1935 प्रख्यापित कइलस तब कांग्रेस पार्टी चुनाव लड़ला क फैसला कइलस। नेहरू चुनाव से बाहर रहलें लेकिन बाहर से जोर-सोर से पार्टी खातिर राष्ट्रव्यापी अभियान चलवलें। कांग्रेस लगभग हर प्रांत में सरकारन क गठन कइलस आ केन्द्रीय असेंबली में सबसे ढेर सीटन पर जीतल।
नेहरू कांग्रेस की अध्यक्ष पद खातिर 1936 आ 1937 में चुनल गइलें। उनकरा के 1942 में भारत छोड़ो आंदोलन की दौरान गिरफ्तारो कइल गइल आ 1945 में छोड दिहल गइल। 1947 में भारत आ पाकिस्तान की आजादी की समय नेहरू जी अंग्रेजी सरकार की साथे भइल बातचीत में महत्वपूर्ण भागीदारी कइलें।
भारत क प्रथम प्रधानमंत्री[सम्पादन]
सन् १९४७ में भारत के आजादी मिलला पर जब भावी प्रधानमंत्री खातिर कांग्रेस में मतदान भइल तब सरदार पटेल के सबसे ढेर मत मिलल। उनकी बाद सर्वाधिक मत आचार्य कृपलानी के मिलल रहे। बाकी गांधीजी की कहला पर सरदार पटेल आ आचार्य कृपलानी नाँव वापस ले लिहल लोग आ जवाहर लाल नेहरू के प्रधानमंत्री बनावल गइल।
1947 में नेहरू जी आजाद भारत क पहिला प्रधानमंत्री बनलें। अंग्रेज लोग करीब 500 देशी रियासतन के एक्के संघे स्वतंत्र कइले रहे लोग आ ओ समय ए सगरी रियासतन के एगो राज्य में शामिल कइल सभसे बड़ चुनौती रहे। जवाहरलाल नेहरू आधुनिक भारत की निर्माण में महत्वपूर्ण भूमिका निभवलें। ऊहे योजना आयोग क गठन कइलें, विज्ञान आ प्रौद्योगिकी की विकास के प्रोत्साहित कइलें आ तीन लगातार पंचवर्षीय योजना क शुभारंभ कइलें। उनकी नीति की कारण देश में कृषि आ उद्योग क एगो नया युग शुरु भइल। नेहरू जी भारत की विदेश नीति की विकास में प्रमुख भूमिका निभवलें।
जवाहर लाल नेहरू जोसिप बरोज़ टिटो आ अब्दुल गमाल नासिर की संघे मिलके एशिया आ अफ्रीका में उपनिवेशवाद खतम करे खातिर एगो गुट निरपेक्ष आंदोलन बनवलें। वह कोरियाई युद्ध क अंत करे खातिर, स्वेज नहर विवाद सुलझावे खातिर, आ कांगो समझौता जइसन अन्य अंतरराष्ट्रीय समस्या कुल की समाधान में मध्यस्थ रहलें। पश्चिम बर्लिन, ऑस्ट्रिया, आ लाओस नियर कई गो अउरी विस्फोटक मुद्दा कुल की समाधान में उनका महत्वपूर्ण योगदान रहे। उनके साल 1955 में भारत रत्न से सम्मनित कइल गइल।
बाकी नेहरू पाकिस्तान आ चीन की संघे भारत की संबंधन में सुधार ना कर पवलें। पाकिस्तान की संघे समझौता तक पहुँचले में कश्मीर मुद्दा आ चीन की संघे मित्रता में सीमा विवाद रोड़ा साबित भइल। नेहरू चीन की ओर मित्रता क हाथ भी बढवलें, लेकिन 1962 में चीन धोखा से आक्रमण क के नेहरू के एगो अइसन बड़ झटका दिहलस कि शायद उनकर मौत भी एही कारण से भइल। 27 मई, 1964 के जवाहरलाल नेहरू क दिल क दौरा पडल आ उनकर मौत हो गइल।


text:
माइक्रोसॉफ़्ट आपके कम्प्युटर बदे मुफ़्त में विंडोज उपलब्ध कराई!
नई दिल्ली - अपना ग्राहक के संख्या के बढ़ावे के कोशिश में, माइक्रोसॉफ़्ट अपना विंडोज 8.1 ऑपरेटिंग सिस्टम के एगो मुफ़्त भा बहुत सस्ता रूप तैयार करे में लागल बा। तकनीकी दुनिया से आवेवाली खबर के अनुसार चर्चा बा कि, माइक्रोसॉफ़्ट ए ऑपरेटिंग सिस्टम के मुफ़्त में भी उपलब्ध करा सकता। विंडोज के ए रूप के नाम “विंडोज 8.1 विथ बिंग” होई अवरू एकरा में माइक्रोसॉफ़्ट के अवरू सॉफ्टवेर अवरू सेवा शामिल होई।
खबर बा कि अभी माइक्रोसॉफ़्ट एकरा के प्रयोग के तौर प देखता, एकर कवनो गैरंटी नईखे कि माइक्रोसॉफ़्ट अयीसन कवनो उत्पाद बाज़ार में उतरबे करी। मतलब कि कंपनी अभी अयीसन सोचतीया, एकरा पीछे ओकर कवन रणनीति बा एकर जानकारी अभी नईखे।
अभी तक, माइक्रोसॉफ़्ट के ओर से एकरा बारे में पुष्टि नईखे भईल, लेकिन अगर कंपनी सचमुच अयीसन करतिया त इ बहुत साहसी अवरू प्रभावशाली कदम होई। मामला के करीब से जानेवाला लोग के अनुसार, माइक्रोसॉफ़्ट ऑपरेटिंग सिस्टम के मुफ़्त में दे सकता अगर उ बिंग प्लैटफ़ार्म से पईसा कमाए के कवनो योजना काम करत होई, ना त इ संभव नईखे।
ओने माइक्रोसॉफ़्ट से जुड़ल सूत्र के मुताबीक कंपनी मुफ़्त ना त कम से कम एगो बहुत सस्ता ऑपरेटिंग सिस्टम बनावे के बारे में जरूर सोचतीया। कंपनी के ए सोच के पीछे बाज़ार में मुफ़्त मिलेवाला ऑपरेटिंग सिस्टम से बढ़त प्रतियोगिता बाटे। आज माइक्रोसॉफ़्ट के विंडोज के मुक़ाबले ओपेन सोर्स लिनक्स आपना उपयोगकर्ता के संख्या में तेज़ी से विस्तार करता, माइक्रोसॉफ़्ट हो सकता कि लिनक्स से लोहा लेवे के तैयारी के तहत इ काम करत होखे।
मानल जाता कि माइक्रोसॉफ़्ट के इ ऑपरेटिंग सिस्टम मूल विंडोज 8.1 के छोट रूप होई, अवरू एकरा में माइक्रोसॉफ़्ट के पूरा ध्यान अपना स्टोर से बिकेवाला सॉफ्टवेर में मिलेवाला कमीशन प होई। कहल जाता कि कंपनी नाया ऑपरेटिंग सिस्टम ले अईला के अलावे बहुत सस्ता में भा मुफ़्त में विंडोज 7 से अपग्रेड करे के ऑफर भी दिही।
कुछ तकनीकी लेखक लोग के मत बा कि, कंपनी एकरा संगे उ मुश्किल के पार कर जायी जहां कम्प्युटर निर्माता विंडोज आधारित ऑपरेटिंग के संगे 15,000 रुपया से नीचे कम्प्युटर बेचे पईहे। अभी ए कीमत में सिर्फ उ लिनक्स भा गूगल क्रोम ओएस वाला कम्प्युटर ही उपलब्ध बाटे।
मानल जाता कि माइक्रोसॉफ़्ट एकरा बारे में अवरू जानकारी अप्रैल में होखेवाला डेवलपर सम्मेलन के मौका प दिही। अभी फिलहाल अतना मानल जाता कि माइक्रोसॉफ़्ट एगो मुफ़्त भा बहुत सस्ता में बिके लायक ऑपरेटिंग सिस्टम प काम करता, अवरू जल्दीए कंपनी के ओर से एकर आधिकारिक घोषणा होई।


text:
पहिला डेट से पहिले तनिका सावधानी दूर करी सभ परेशानी
अगर आप कवनो लईका चाहे लईकी के संगे पहिला ‘डेट’ (मुलाक़ात) प जात होखी त कुछ चीज़ के ध्यान राखल जरूरी बा। तनिका सावधानी से मुलाक़ात त रोमांचक होइए जाई, संगही अनजाने में आवेवला परेशानी भी दूर रही।
1) पहिला सावधानी: केहु से मिले से पहिले ओकरा संगे फोन प खूब बात क लिहि। एकरा से दु गो फायदा होई, पहिला त ओ आदमी के बोलचाल से ओकरा बारे में जानकारी मिल जाई, दूसरा कि जब आप ओकरा से मिलब त आप लोग के बीच पहिले से बातचीत के सिलसिला शुरू रही अवुरी आगे के बातचीत के राह आसान रही।
2) दूसरा सावधानी: कई बेर मैसेज के माध्यम से बहुत लोग बहुत कुछ कह देवेले। आमतौर प ओ मैसेज के पढेवाला एकरा के समझे के कोशिश ना करे। मैसेज के सावधानी से पढ़ी, शुरुवात में रोक-टोक मत करीं, बल्कि अवुरी मैसेज भेजे खातिर उकसाई। अयीसन कईला से ओ आदमी के इच्छा अवुरी चरित्र के झलक मिल सकता।
3) तीसरा सावधानी: केहु से मिले के फैसला करे से पहिले सोशल नेवर्किंग साइट से ओकरा बारे में जतना जानकारी हो सके जामा करी। ओकर पोस्ट, फोटो, कॉमेंट सभ पर ध्यान दिही। जेकरा से मिले के सोचतानी, ओकर विचार, समझ अवुरी भाषा के निमन जानकारी मिल जाई।
4) पहिला सावधानी: खास तौर प लईकिन के सलाह दिहल जाता कि, केहु से मिले से पहिले अपना कपड़ा प खास ध्यान दिही, कपड़ा भड़काऊ ना होखे के चाही। इ बात लईका लोग प भी लागू होखता। भड़काऊ कपड़ा से आपके बारे में आपके पार्टनर के गलत संदेश मिल सकता।
5) पांचवा सावधानी: पहिला मुलाकात में केहु प आँख मूँद के भरोसा मत करीं। फेर आप लईका होखी, चाहे लईकी। आपके जान,माल, अवरू इज्जत सभकुछ दाव प लाग सकता। कवनो खाए पिए के चीज अपना आँख से सोझा ही खुलवाई अवरू पक्का क लिहि कि आपके भीरी पहुंचे से पहिले उ बंद रहे।
6) छठवा सावधानी: केहु से मिले जाए से पहिले अपना योजना के बारे में अपना करीबी दोस्त लोग के जरूर बताई। मिले के जगह अवुरी समय भी बता के राखि। कवनो गड़बड़ी के हालत में आपके मदद करे में आसानी होई।
7) सातवाँ सावधानी: हमेश ध्यान रखि कि पहिला मुलाक़ात सुनसान में ना बालुक सार्वजनिक स्थान प होखे के चाही। कवनो होटल, गेस्ट हाउस आदि में मत जाई, आपके संगे धोखा भी हो सकता।
8) आठवाँ सावधानी: जब भी केहु से पहिले बेर मिली त ओकरा के समान्य लेकिन यादगार क्षण मानी। इ क्षण तब अवुरी यादगार रही जब आप दुनो लोग अपना बारे में बात करब, लेकिन भविष्य के योजना प चर्चा क के एकरा के बेकार अवुरी बोरिंग मत बनाई।
अंत में एगो अवुरी बात के ध्यान राखल भी जरूरी बाटे, पहिला मुलाक़ात एक दूसरा के जाने खातिर होखेला, ए मुलाक़ात के बाद होखेवाला मुलाकात केहु के संबंध के भविष्य तय करेला, एहसे ए मुलाक़ात में अयीसन कुछूओ मत करी, जवना अगर इ संबंध एहीजे खतम हो जाए त आप के कवनो परेशानी के सामना करे के परे।


text:
रेल समय सारणी में बदलाव प 31 अगस्त तक रोक
नई दिल्ली - भारत सरकार के रेल मंत्रालय रेल यात्री लोगन के अवुरी सुविधा देवे के मकसद से 1 जुलाई से ट्रेन के समय में होखेवाला बदलाव प रोक लगा देलस।
रेल मंत्रालय के ए कदम के पीछे 8 जुलाई के पेश होखेवाला रेल बजट के मानल जाता। मानल जाता कि, रेल बजट में घोषित होखेवाला नाया ट्रेन के चलावे खातिर पुरनकी ट्रेन के समय सारणी मे बदलाव करे के परी।
एहसे 1 जुलाई के होखेवाला बदलाव के बावजूद, पुरनकी ट्रेन के समय सारणी में दोबारा बदलाव करे के परित। चुकी, बार-बार समय सारणी में बदलाव होखे से रेल यात्री के परेशानी होखेला, एहसे एकरा के बजट के बाद, एकरा के नवकी ट्रेन के संगे लागू कईल जाई।
फिलहाल, नाया समय सारणी प 31 अगस्त तक रोक लगा दिहल बाटे। अब नाया समय सारणी 1 सितंबर से लागू होई।
रेल मंत्रालय के मुताबीक 30 जून के खतम होखेवाला समय सारणी के वैधता अब 31 अगस्त तक बढ़ा दिहल बाटे। मतलब, कि अब सभ ट्रेन अपना पुरनके समय प 31 अगस्त तक चली।
हालांकि, यूपीए सरकार में रेल मंत्री रहल मल्लिकार्जुन खड़गे फरवरी में पेश अंतरिम रेल बजट में करीब 65 नाया ट्रेन के घोषणा क चुकल बाड़े, लेकिन सरकार बदले के चलते मानल जाता कि, वर्तमान रेल मंत्री सदानंद गौड़ा भी अपना पहिला रेल बजट में कुछ अवुरी नाया ट्रेन के घोषणा करीहे।


text:
सेठ जी के बईठक अवरू सेठ जी के ज्ञान
एगो गांव में एगो सेठ जी रहत रहले। सेठ जी पढ़ल-लिखल ना रहले। सेठ के तीन गो बेटा रहले, तीनों बेटा के सेठ कवनों नाम ना रखले रहन। बड़का बेटा के बड़का कहस, मंझीला के मंझीला अवरू छोटका के छोटका कही के बोलावत रहले।
सेठ आपन तीनों बेटा के कबो स्कूल ना भेजले। उनकर बेटा इ ना जानत रहलेसन कि स्कूल कवन चिड़िया के नाम ह। सेठ के अपना धन प बहुते घमंड रहे, उ हमेशा इ कहत रहले कि, भगवान के दिहल त सभ कुछ बाटे हमरा भीरी, हमार लईका पढ़-लिख के का करीहे'सन, पढ़-लिख के केहु के चाकरी त करे के नईखे!
सेठ के बड़का बेटा तनिका समझदार रहे, बाकी मंझीला अवरू छोटका के त बुद्धि से भेंटे ना भईल रहे। अतने ना उ दुनों एक नंबर के आलसी भी रहले'सन। सेठ जी एगो मुनीम भी रखले रहन। उ मुनीम सेठ के लेन-देन के हिसाब राखत रहले।
एक दिन के बात ह मुनीम कहले - 'चाचाजी गुजर गईले'। सेठ कहले - काहां से गुजरले ह? ऐने से त ना गईले ह, कवना राही से गुजरले ह?
मुनीम आपन माथा पिटत कहले - अरे सेठ जी उ भगवान के घरे चल गईले। सेठ कहले - हो सकता कुछुओ बकाया होई, ना त चाचा जी आपन दुकान छोड़ के कतही जाले!
सेठ जी के बात सुन मुनीम चिढ़ गईले, कहले - 'अरे चाचा जी मर गईले। उनका घरे रोअल-धोअल मचल बा।' सेठ जी कहले - इ त बहुत बाउर हो गईल, चल कवनों बात ना उनका परिवार के कवनों चीज के परेशानी ना होई।
मुनीम फिर आपन माथा पिटत कहले - चाचा जी के मेहरारू बाड़ी, छोटे-छोटे चार गो बेटा-बेटी बाड़े'सन, बूढ़ महतारी बाड़ी, बहुत लोग चाचा जी के ग्राहक भी रहन, ओह कुछ लोग के लेनदेन भी होई। समूचा गांव चाचा जी के दुआरी प जामा भईल बा पुछार करे खाती। एहसे, चाचा जी के परिवार के मदद करे खाती, सेठ जी रउआ भी जाए के चाही।
सेठ आपन माथा खझुलावत कहले - उ हमरो त चाचा रहन बाकी मुनीम तू इ निमन से जानत बाड़ कि, हम आपन बइठक छोड़ के कतही न जानी। सभ काम बइठ के ही निपटावेनी। आज तक हम केहु के मरला प भी नईखी गईल। हमरा का पता बा कि ''ओहिजा जा के का करे के होई?'' हमरा त कवनों जनावर के भी रोअल पसंद ना परे, त आदमी के रोआई कईसे सुनब। हमार छोटका बेटा के 10 हजार रूपिया दे द, उ दे आई। आखिर अपना बेटा के भी त समझदार बनावे के बा।
छोटका बेटा रूपिया लेके चल देलस। गाँव के कुछ लोग चाचा जी के पुछार क के आवत रहले, त आपसे में बतियावत रहले की चाचा जी के त शराब जान ले लिहलस, त केहु कहल कि निमन भईल चाचा जी मर गईले, ना त उनका जुआ के बाड़ा खराब आदत लाग गईल रहे। अब कम-से-कम अब उनुकर बाल-बच्चा चैन से त रही! चाचा जी के परिवार त रोज-रोज के चिक-चिक से त बाचल!
सेठ के छोटका बेटा भी ई सभ बतियावल सुन लेलस। जब छोटका चाचा जी के घरे पहुंचल त रूपया देत कहलस - "चाचा जी के त शराब खा गईल, उनका जुआ के आदत पड़ गईल रहे। जवन भईल उ बढ़िया भईल, आप लोग के रोज-रोज के चिक-चिक से त मुक्ति मिलल! अब रउआ सभ आराम से त रह सकब!
छोटका के बात सुन चाची ज़ोर-ज़ोर से माथा पीट के रोवे लगली। कुछ लोग उठ के छोटका के मारे पिटे लगले। छोटका केहु तरे जान बचा के भागल। छोटका घरे आके सेठ जी के सभ बात बतवलस।
छोटका के बात सुन के सेठ आपन मंझीला बेटा के बोलवले। मंझीला के बीस हजार रूपिया देके कहले, देख मंझीला 'छोटका जाके काम बिगाड़ देले बा, तू जो आ बिगड़ल बात के संभाल ले।'
मंझीला चाचा जी के घरे पहुंचल। अभी तक रोअल-धोअल चलते रहे।
मंझीला त बिगड़ल बात ‘सम्हारे’ आईल रहे त भला चुप कईसे रहे। मंझीला कहलस- हमरा के सेठ जी भेजले बानी। चाची के बीस हजार रूपिया देत कहलस कि 'तनिका देर पहीले छोटका आइल रहे, अभी उ बहुते छोट बा कुछु गलती बोल के चल गईल ह। चिंता के कवनों बात नईखे, अब से केहू मरी त छोटका ना हम आइब।'
ल, अब ना बनल - अवरू बन गईल।
एतना बात सुनते चाची चिल्ला-चिल्ला रोवे लगली। छोटका के मार पड़ल त भला मंझीला कईसे बाच के आइत, ओकरो के खाए भर लोग बान्हीए दिहले। अब त बात अवरू बिगड़ गईल, मुनीम बेचारु केहू तरे बात के सम्हरले।
कुछ दिन बाद जब चाचा जी के क्रिया-काम होखे के रहे ओह दिन मुनीम सेठ जी के कहले कि, 'सेठ जी आज त कम-से-कम चल जाई। बाक़ी सेठ जी काहे के जाए-जास। उ आपन बड़का बेटा के बोलवले, आ तीस हजार रूपिया देत कहले, 'हमार बात कान खोल के सुन, छोटका अवरू मंझीला जाके काम त बिगाड़ आइल बाड़’सन, तू जाके कुछ अईसन कर कि बिगड़ल बात समहर जाय।'
बड़का दुनों से तनी चतुर चालाक रहे। उ तीस हजार रूपिया लेके गईल आ कुछ देर के बाद वापस आ गईल।
बड़का सेठ जी के रूपिया देत कहलस कि 'आपके चाचा जी त बहुते परेशानी में रहन। उ आपन समुच जिनगी दुकान में ही बिता दिहले। दुकान ही उनकर सभ कुछ रहे, दुकान में ही सुतस आ दुकान में ही बइठस। जियत जिनगी कवनों सुख ना कईले। आज उनका क्रिया-काम में समूचा गांव जामा भईल बा। रंग-रंग के पकवान बनल बा। चाचा जी के जे करजा लेले बा आज उहो पाती प बईठ के खाना खात बाड़े। लोग अंगूरी चाट-चाट खात बाड़े, जईसे उ केहू के मरला प ना बालुक कवनों शादी-बियाह में खात होखस।
बड़का आगे कहलस कि दान में बरतन, खाटी-माची, से लेके अनाज के संगे-संगे ना जाने केतना तरह के चीज दान कईल जाता। राउर चाचाजी जवन कुछ कमइले रहन, उ सभ आज श्राद्ध के नाम प लुटावल जाता। अईसन लूट खाती एको रूपिया दिहल बेकार बाटे।
बड़का के बात सुन के सेठ मुनीम के मुंह ताके लगले। मुनीम कहले 'बड़का बेटा ठीक कईनी, जे रूपिया ना देनी। एह तरे लुटावे खाती रूपिया देला के कवन काम बा।
मुनीम कहले, सेठी जी दुनियादारी के समझ बईठक में बईठ के ना होखे, बालुक समाज में उठला बईठला से होखेला।
सेठ कुछ देर सोचला के बाद कहले मुनीम ठीक क़हत बाड़। चाचा जी के परिवार के मदद त हम करब बाक़ी दूसरा तरीका से। सेठ जी कहले आज से हम ए बईठक के छोड़त बानी। आज से हम लोग के बीच उठब-बईठब।


text:
महाराष्ट्र में हाल के उत्तर भारतीय बनाम मराठी मुद्दा पर आधारित फिल्मभोजपुरिया डॉन में मनोज तिवारी एगो अइसन भोजपुरिया एंग्री यंग मैन के भूमिका में बाड़न जे उत्तर भारतीयन पर हमला करे वालन के मुँहतोड़ जवाब देत बा.
निर्माता राकेश कोहली के एह फिल्म के रवि सिन्हा निर्देशित कइले बाड़े जे खुद बिहारे के हउवन. फिल्म में मनोज तिवारी उत्तर भारतीय फेरी वालन के मसीहा बनके उभरत बाड़न आ देखा देत बाड़न कि अगर उत्तर भारतीय अपना पर आ जाव त निमना निमना के ओकर औकात बता दीहि. भोजपुरिया डॉन में मनोज तिवारी के नायिका बाड़ी मोनालिसा. फिल्म में तीन गो अउरी नायिका आपन जलवा देखवले बाड़ी. जानकार बतावत बाड़े कि एह फिल्म के नायक के चुनौतीपूर्ण भूमिका करे से भोजपुरी के कई गो दिग्गज स्टार मना कर दिहले आ आखिर में एह भूमिका के जीवन्त कर देखावे के बीड़ा उठवले मनोज तिवारी जिनका के देख के हर उत्तर भारतीय का मन में एंग्री यंग मैन के प्रेरणा मिली.
भोजपुरिया डॉन बिहार में २५ जुलाई के प्रदर्शित होखे जा रहल बा. फिल्म देख के हर उत्तर भारतीय अपना पर गर्व महसूस करी, ई मनोज तिवारी के


text:
बस में है ना मोरा मनवा, लागल चइत महिनवा।
चुपके से अइहs, रतिया के अइहs
केहू न जाने सजनवा, लागल चइत महिनवा।।
टेसू भइलs मोर देहिंया, जरि-जरि चइत महिनवा।
जरि-जरि निखरल, देहीं भइलs सोना,
सोना के तsकलन पूरा दुनिया, चइत महिनवा॥
चढ़ल अटरिया भइल चन्दा के अंजोरिया।
बिखरल केसवा तs छाइलs बदरिया
कुहकेला मनवा चइत महिनवा॥
लाल गुलाबी पीयर हरियर, धीरे से डरिहs सजनवा।
रंग दे मनवा पिरितिया के रंग
उड़ल मन सुगना चइत महिनवा॥
फूलल काजू, पाकल तेन्दू, मsह-मsह मsहकल महुवा
सजनवा हौले-हौले चुनिहs, हौले-हौले चुनिहs रस ले ले चुसिहs
गजब ढइलs महुवा चइत महिनवा॥


text:
इलाहाबाद
निर्देशांक: 25°27′N 81°51′E / 25.45, 81.85
ई पन्ना इलाहाबाद शहर खातिर बा, इलाहाबाद जिला खातिर देखल जाय इलाहाबाद जिला।
इलाहाबाद भारत देश की उत्तर प्रदेश राज्य में गंगा, यमुना अउरी पौराणिक सरस्वती की संगम पर बसल एगो दस लाखी शहर बा आ ई इलाहाबाद जिला क मुख्यालय हउए। एकर प्राचीन नाँव प्रयाग हवे आ ई हिंदू धर्म क एगो बहुत महत्वपूर्ण तीरथ अस्थान हवे। हर बारिस इहाँ माघ की महीना में माघ मेला लागेला आ हर बारहवाँ बारिस कुंभ मेला आ हर कुंभ की छह साल बाद अर्धकुंभ मेला लागेला। कुंभ मेला विश्व क सबसे बड़हन मेला हवे।
इलाहाबाद में इलाहाबाद विश्वविद्यालय एगो विश्वप्रसिद्द इन्वरसिटी बा जेवन ए शहर के शिक्षा की क्षेत्र में बहुते ऊँच अस्थान दिहले बा। इलाहाबाद विश्वविद्यालय के 'पूरुब क आक्सफोर्ड' कहल जाला। एकरी आलावा इहँवा इलाहाबाद हाइकोर्ट बा जेवन उत्तर प्रदेश के हाइकोर्ट हवे। ए॰ जी॰ आफिस आ मिलिट्री पेंशन के आफिस भी इहाँ बा जेवना से ए शहर क महत्व बढ़ी जाला।
अंग्रेजन की समय में सन १९०२ से १९२० ले ई शहर संयुक्त प्रांत क राजधानी रहल आ १९५८ ई॰ में भारत क राजधानी रहल। इलाहाबाद भारत की स्वतंत्रता संग्राम में ए शहर क बहुत महत्व क अस्थान रहे आ काँग्रेस क चौथा अधिवेशन इहँवा भइल रहे। भारत क पहिला परधानमंत्री पं. जवाहिरलाल नेहरू के जनम इहँवे भइल रहे। उहाँ के घर आनंद भवन अब एगो संग्रहालय की रूप में बा।
अकबर क बनवावल इलाहाबाद क किला, खुसरो बाग, कंपनी बाग, मिंटो पार्क, थार्नहिल माएन मेमोरियल, भरती भवन पुस्तकालय, हिंदी साहित्य सम्मलेन, हिन्दुस्तानी एकेडमी, प्रयाग संगीत समिति इत्यादि ए शहर क प्रमुख आकर्षण आ महत्व के अस्थान बा।
सामग्री
नाँव[सम्पादन]
इलाहाबाद शहर क प्राचीन नाँव प्रयाग हवे। पौराणिक आख्यान की हिसाब से ब्रह्मा जी इहाँ बहुत विशिष्ट प्रकार क यज्ञ कइलें जेवना कारण एकर नाँव प्रयाग पड़ल।[२] वर्तमान नाँव इलाहाबाद पड़ला के दू गो कारण बतावल जाला। कहल जाला कि अकबर ए शहर क नाँव अल्लाह आ आबाद शब्दन के आधार पर कइलें जेवना क मतलब होला अल्लाह द्वारा बसावल नगर। दुसरका मत ई कहेला कि प्राचीन काल में प्रतिष्ठानपुर (वर्तमान में झूँसी) चंद्रवंशीय राजा पुरुरवा क राजधानी रहे आ उहाँ के अपनी माता इला खातिर एगो आवास संगम पर बनववले रहलीं जेवना से ए जगह क नाँव इला आवास पड़ल आ एही के अपभ्रंस इलाहाबास पहिले से मौजूद रहे जेवना के अकबर बदल के इलाहाबाद कइ दिहलें।[३] [४] ए दूनो की अलावा एगो मत इहो बा कि ए शहर के नाँव बनाफर योद्धा अल्लाहा की नाँव पर पड़ल [५]।
इतिहास[सम्पादन]
मुख्य लेख: इलाहाबाद क इतिहास
प्राचीन काल[सम्पादन]
प्रयाग क अस्तित्व वैदिक काल से बा आ वैदिक साहित्य में एकर वर्णन ब्रह्मा जी की यग्य की भूमि की रूप में भइल बा आ एही क समर्थन मत्स्यपुराण आ लिंगपुराण में भी मिलेला। इहवाँ पुरातात्विक खोदाई में पालिशदार उत्तरी काला मृदभाण्ड मिलल बा जेवन ६०० ई॰पू॰ से ७०० ई॰पू॰ के बतावल जाला। पुराणन में वर्णन मिलेला कि राजा ययाति जेवन प्रयाग से जा के सप्तसैन्धव प्रदेश पर विजय प्राप्त कइलें उनहीं के पाँच पुत्रन (यदु, द्रुह्य, पुरु, अनु, आ तुवर्शु) की नाँव पर ऋग्वेद की मुख्य जन क नाँव पड़ल।[६] जब आर्य लोग मध्यदेश में आपना प्रभुत्व अस्थापित कइलें तब कौशाम्बी-प्रयाग क क्षेत्र उनहन लोगन की अधिकार में महत्वपूर्ण क्षेत्र रहल। कुरु लोग हस्तिनापुर की बाढ़ में बह गइला की बाद कौशाम्बी नगरी क अस्थापना कइलें जेवन ऋषि कोसंब की नाँव पर बसल[७]। महर्षि वाल्मीकि रचित रामायण में श्री राम के इहवाँ आगमन के वर्णन बा जब ऊ बनवास कि समय दक्षिण की ओर जात घरी इहँवा भारद्वाज ऋषि की आश्रम में रुकल रहलें। इहाँ से श्री राम भरद्वाज ऋषि की सुझाव के मानि के चित्रकूट की ओर गइलें आ उहाँ कुटी बना के रहे लगलें।
महाजनपद काल में प्रयाग के ई इलाका वत्स राज्य की अन्दर आवे जेकर राजधानी कौशाम्बी रहे। एकरी बाद भगवान बुद्ध के इहवाँ आगमन के वर्णन मिलल बा जब ४५० ई॰पू॰ मगध में अजातशत्रु के शासन रहे [८]। ३१९ ई॰पू॰में चंद्रगुप्त मौर्य कौशाम्बी पर अधिकार क लिह्लें आ प्रयाग भी उनकी अधिकार में आ गइल। २७३ ई॰ में सम्राट अशोक की शासन काल में इहँवा एगो कीर्ति स्तंभ लगवावल गइल जेवन आज भी अशोक स्तंभ की नाँव से इलाहाबाद में अकबर की किला में सुरक्षित बा। ए पर उत्कीर्ण लेख के प्रयाग प्रशस्ति की नाँव से जानल जाला। प्रयाग प्रशस्ति में समुद्रगुप्त द्वारा ३२६ ई. में अश्वमेध यग्य कइला क वर्णन लिखल बा आ ए शिला लेख के रचयिता हरिषेण के मानल जाला। समुद्रगुप्त के खोदवावल कुआँ इलाहाबाद की बगल में झूँसी की लगे बा जेवना के समुद्रकूप कहल जाला।
एकरी बाद ५२५ ई॰ में प्रयाग आ एकरी आसपास की इलाका पर कन्नौज की राजा यशोवर्मन क अधिकार हो गइल। सम्राट हर्षवर्द्धन की बारे में कहल जाला कि उहाँके हर कुंभ मेला में आपन सबकुछ दान क दीं। चीनी यात्री ह्वेन सांग के आगमन हर्षवर्धन की समय में भइल रहे आ ऊ प्रयाग के यात्रा कइलें आ अपनी बर्णन में लिखलें कि गंगा आ यमुना नदी जहाँ मिलेलीं उहाँ एगो बड़ा मंदिर आ विशाल पेड़ बा। उ इहो लिखलें कि ए पेड़ (अक्षयवट) से बहुत लोग कूदि के जान दे देला काहें की ई मान्यता बा कि ए परम पबित्र जगह पर मरला से स्वर्ग मिल जाई।[९] हर्षवर्द्धन की बाद क लगभग २०० बारिस क इतिहास नामालूम बा। लगभग ८१० ई. की बाद कन्नौज क शासन प्रतिहार राजपूत लोगन की द्वारा भइल आ १०९० ई॰ की आसपास कड़ा के इलाका चंद्रदेव गहड़वाल की कब्ज़ा में आ गइल। ए समय प्रयाग के शासन कड़ा से चले आ लगभग सारा जानकारी कड़ा की पुरालेख से प्राप्त होला।
मध्यकाल[सम्पादन]
मुहम्मद गोरी ११९४ ई॰ में एक कि बाद एक दिल्ली आ कन्नौज पर अधिकार करत बनारस ले हमला कइलस आ प्रयाग की इलाका पर भी ओकर प्रभुत्व हो गइल। ओह समय से लेके अकबर की समय तक प्रयाग क प्रशासनिक महाव बहुत काम हो गइल रहे आ ई कड़ा से शासित इलाका में आवे। १५६७ ई॰ में कड़ा के गवर्नर अली कुली खान की बागी हो गइला पर अकबर इहवाँ आ के ओ के हरा दिहलें आ पहिली बार प्रयाग के यात्रा कइलें अउरी ए अस्थान की सैनिक महत्व के महसूस कइलें। १५७४ ई॰ अपनी दूसरी यात्रा की दौरान अकबर इहँवा इलाहाबाद शहर के अस्थापना कइलें आ किला के नीव रखलें।
औरंगजेब की शासन काल में फ्रांसीसी यात्री टेवर्नियर बनारस जात समय एक दिन खातिर (६ दिसंबर, १६६५ ई॰) इलाहाबाद में रुकल रहलें आ ए शहर क वर्णन एगो बड़ा आ ख़ूबसूरत शहर की रूप में कइलें।[१०] सन १७३९ ई॰ में मराठा सरदार राघोजी भोंसले इलाहाबाद पर आक्रमण करि के शहर में लूटपाट कइलस[११]। सन १७५९ ई॰ में इलाहाबाद शुजाउद्दौला की कब्ज़ा में आ गइल आ अंततः सन १७६४ ई॰ की बक्सर की लड़ाई कि बाद इलाहाबाद के दीवानी अधिकार अंग्रेजन के मिल गइल आ सन १८०१ ई॰ की बाद ई अंग्रेजन की राज्य में शामिल हो गइल।
अंग्रेज शासन में[सम्पादन]
अंग्रेज इलाहाबाद पर अपनी अधिकार की बाद इहाँ एगो गैरीसन के अस्थापना कइले आ इलाहाबाद के प्रमुख सैनिक केन्द्र की रूप में महत्व दिहलें। अकबर की समय में इलाहाबाद सूबा में १२ गो सरकार आ १७७ परगना क इलाका आवे जेवन ब्रिटिश काल में कम हो के ५ आ २३ बचल। सन १८२५ में फतेहपुर ज़िला इलाहाबद से अलग कइल गइल आ सन १८४२ ई॰ से १८६२ ई॰ की बीच में कई बार मिर्जापुर आ इलाहाबाद की बीछ में जिला क सीमा में बदलाव भइल।
सन १८२९ ई॰ में इलाहाबाद में कमिश्नरी के अस्थापना भइल आ मिस्टर राबर्ट बार्लो इलाहाबाद के पहिला कमिश्नर नियुक्त भइलें, इलाहाबाद के पहिला कलेक्टर मिस्टर ए. अहमुट्टी रहलें जिनकी नाँव पर मोहल्ला मुट्ठीगंज बसल। १८३४ ई॰ में इहँवा गवर्नर के आसन आइल आ १८५८ ई में ई संयुक्त प्रान्त क राजधानी बन गईल। इहंवे लार्ड कैनिंग महारानी क घोषणापत्र पढ़ी के सुनावलें आ भारत के शासन ईस्ट इण्डिया कंपनी कि हाथ से महारानी की हाथ में चलि गइल। थोड़ा समय खातिर इलाहाबाद एह समय पूरा ब्रिटिश भारत क राजधानी रहल।
एक तरह से देखल जाय त शहर क वर्तमान स्वरूप अंग्रेजन की समय में बनल। मुट्ठीगंज कीडगंज कोतवाली लूकरगंज, जार्जटाउन, एलनगंज, म्योराबाद जइसन मोहल्ला एही समय बसल। वर्तमान चौक मोहल्ला अंग्रेजन की समय से पाहिले तक एगो गड़ही की रूप में रहे जेवना की आसपास कुछ सागसब्जी आ अनाज के दूकान लगे। लार्ड कैनिंग की नाँव पर सिविल स्टेशन क विकास भइल आ ओ समय ए के कैनिंग टाउन कहल जाय जेवना के वर्तमान नाँव सिविल लाइन्स बा। वर्तमान महात्मा गाँधी मार्ग के ओ समय नाँव कैनिंग रोड रहे।
सन १८६६ ई. में इलाहाबाद में हाइकोर्ट के अस्थापना भइल आ ठीक बाद में एक साल खातिर आगरा भेज दिहल गइल लेकिन फिर १८६८ ई. में वापस इलाहाबाद आ गइल आ तब से इहंवे बा। सन १८८७ ई. में म्योर सेन्ट्रल कालेज के इलाहाबाद विश्विद्यालय की रूप में मान्यता दिहल गइल आ ई भारत क चौथा सभसे पुरान विश्विद्यालय बनल।
प्रथम स्वतंत्रता संघर्ष में इलाहाबाद के महत्वपूर्ण योगदान रहे। इहँवा ग़दर के नेतृत्व मौलवी लियाक़त अली कइलें। इहाँ ६ जून १९५७ के बगावत शुरू भइल आ जल्दिये बागी सिपाही आ जनता रेलवे आ टेलीग्राफ पर कब्ज़ा क लिहलें। दारागंज में नाव की पुल पर बागी लोगन क कब्ज़ा हो गइल। मौलवी साहब, जेवन स्कूल के अध्यापक रहलें खुसरू बाग़ से आपन कमान सम्भाले शुरू कइलें। लगभग एक हफ्ता बाद १२ जून के कर्नल नील के पलटन बनारस से इहँवा पहुँचल आ दारागंज क पुल पर आपन कब्जा वापस लिहलस। एकरी बाद शहर में लड़ाई भइल आ तब मौलवी साहब अपनी लोगन की साथ शहर छोड़ के बाहर से लड़ाई करे लगलन। अंग्रेज सेना शहर पर वापस कब्ज़ा कइला की बाद लोगन पर बहुत अत्याचार कइलस। समदाबाद आ रसूलपुर नाँव क दू गो गाँव त पूरा क पूरा जरा दिहल गइलन। एही गाँवन की ज़मीन पर अल्फ्रेड पार्क के निर्माण भइल जेवना के आजकाल आज़ाद पार्क कहल जाला।
भारत की स्वतंत्रता संग्राम में इलाहाबाद क योगदान हमेशा महत्वपूर्ण मानल जाला। इहाँ काँग्रेस क चौथा अधिवेशन लार्ड वेडरबर्न की अध्यक्षता में सन १८८८ ई॰ में भइल। एकरी आलावा आठवाँ आ पचीसवाँ अधिवेशन क्रम से १८९२ ई॰ आ १९१० ई॰ में भइल। सन १९२० ई॰ में आल-इण्डिया-खिलाफत कांफ्रेंस इलाहाबाद में आयोजित भइल।
आज़ादी की लड़ाई में इलाहाबाद के नेता लोगन क लिस्ट भी बहुत लंबा बा। ए में से प्रमुख लोग रहे पं॰ अयोध्या नाथ, सुरेन्द्र नाथ सेन, पं॰ मदन मोहल मालवीय, मोतीलाल नेहरू, पुरुषोत्तम दास टंडन, सी॰ वाई॰ चिंतामणि, हृदय नाथ कुंजरू, तेजबहादुर सप्रू, जवाहरलाल नेहरू इत्यादि। सुन्दरलाल आ मनाज़िर अली सोख्ता क्रांतिकारी दल क सदस्य रहे लोग। महान क्रन्तिकारी चंद्रशेखर आजाद इहँवे अल्फ्रेड पार्क में शहीद भइलें आ उनकी नाँव पर अब ए पार्क के चंद्रशेखर आजाद पार्क कहल जाला।
भूगोल[सम्पादन]
लोकेशन आ बिस्तार[सम्पादन]
भौगोलिक रूप से इलाहाबाद मध्य गंगा मैदान क हिस्सा बा आ पूरब-पच्छिम बिस्तार की हिसाब से ए मैदान की ठीक बिचा में पड़ेला। गंगा आ यमुना नदियन की बिचा में बसल ए शहर क लोकेशन सैनिक दृष्टि से महत्वपूर्ण हो जाला आ व्यापर की दृष्टीकोण से भी। निर्देशांक की हिसाब से इलाहाबाद क लोकेशन २५.४५ डिग्री उत्तर अक्षांश आ ८१.८५ डिग्री पूरबी देशांतर पर बा आ ए शहर में नगर निगम की अन्दर में क कुल क्षेत्रफल ९४ वर्ग किलोमीटर बा। ऐतिहासिक जी.टी.रोड जेवन अब स्वर्णिम चतुर्भुज योजना की तहत बिकसित भइल बा ए शहर के दिल्ली आ कलकत्ता से जोड़ेला। इलाहाबाद अपनी आसपास कि अन्य शहरन से भी सड़क आ रेल मार्ग से जुडल बा।
ज़मीन[सम्पादन]
इलाहाबाद शहर के समुद्र तल से औसत ऊंचाई ९० मीटर मानल जाला। हालाँकि कुछ इलाका १०५ मीटर से अधिक ऊँच बा आ नदी की ओर ई ऊंचाई कम हो के ८० मीटर से नीचे चल जाला। बाढ़ के लेवल ८१ मीटर मानल गइल बा। इलाहाबाद शहर में सबसे ढेर ऊँच इलाका इलाहाबाद इन्वार्सिटी की लगे बा। दारागंज आ कटरा भी ऊंचाई पर बसल बा। परेड ग्राउंड के इलाका नीचे बा आ अल्लापुर, सलोरी, छोटा बघाड़ा, टैगोर टाउन, एलनगंज के कुछ न कुछ इलाका बाढ़ कि लेवल ८१ मीटर से नीचे पड़ेला।
जलवायु[सम्पादन]
इलाहाबाद नम उपोष्ण जलवायु की प्रकार में आवेला। कोपेन की बर्गीकरण की हिसाब से Cwg प्रकार के जलवायु पावल जाला जे में जाड़ा, गर्मी, वसंत आ बरसात चार गो ऋतु होलीं। बरखा की ऋतु से ठीक पाहिले भीषण गर्मी आ शुष्क हवा ए जलवायु प्रकार के बिसेसता बा। औसत सालाना तापमान २६.१°C होला आ सबसे गरम महीना मई-जून होला जेवना समय तापमान ४०°C के पार क जाला आ १८ जून की बाद मानसून के बारिश शुरू होले। पूरा मई में आ जून की पहिला पाख में गरम हवा लूहि बहेले आ मानसून से पहिले आन्ही-अंधड़ की साथ झंझावाती बरखा होला। जनवरी क महीन सबसे ठंढा होला जेवना में शीतलहरी चलला पर कौनो-कौनो दिन न्यूनतम तापमान ५ डिग्री सेल्सियस से नीचे चल जाला। लूहि आ शीतलहरी छोड़ि के बाकी समय मौसम सुहावन रहेला। अब तक ले सबसे अधिक तापमान ४८°C आ सबसे कम -२°C रेकार्ड कइल गइल बा ।
औसत सालाना बरखा १०२७ मिलीमीटर बतावल जाला आ साल में औसतन ५० दिन बरखा वाला होला जहिया कम से कम २.५ मिलीमीटर या अधिका बरखा होला। हालाँकि ई औसत पिछला कुछ साल में कम भइल बा। बरखा ऋतु के आरम्भ १८ जून से होला आ अक्टूबर ले चलेला। मानसून की अइला से पाहिले अप्रैल मई में झंझावाती बरखा होला जेवन तेज आन्ही की साथ दुपहरिया बाद नाहीं त राति में आवेला। सबसे ढेर बरखा जुलाई अगस्त में (सावन-भादों) में होले। जाड़ा के बरखा भूमध्य सागर की ओर से उठे वाला चक्रवात पच्छिमी विक्षोभ से होले आ रबी की फसल खातिर बहुत फ़ायदा करेले। सबसे सूखा महीना अप्रैल क होला जे में ५ मिमी से कम बरखा होले।
बदरी वाला मौसम बरसात में होला आ जाड़ा में पच्छिमी विक्षोभ की सामय होला। जाड़ा में कुहासा पड़ेला आ कौनो कौनो दिन घाम ना होला। तेज हवा खाली लूहि की समय चलेला। पुरुआ हवा चलला पर वातावरण में नमी के मात्रा बढ़ि जाला।
वनस्पति[सम्पादन]
दस लाखी नगर होखला की बावजूद अबहिन इलाहाबाद में पेड़-पौधा के संख्या बढियाँ बा लेकिन जेवना तेजी से पुरान मज़बूत पेड़ गिरत जात बाडेन ऊ चिंता क बिषय बा। नीबि, इमिली आम, बरगद, पीपल आ पाकड़ के बहुत पुराण पुराण पेड़ इलाहाबाद शहर में बा। नया वृक्षारोपण में अधिकतर पेड़ शिरिष, सप्तपर्णी, गुलमोहर आ अमलताश के लागल बा। सहजन के बहुत पेड़ शहर में बा। सेना की अधिकार में काफ़ी इलाका अइसन बा जेवना में पेड़ संरक्षित बाड़ें। परेड ग्राउंड की ओर पीपल आ पकड़ के पेड़ भी लगावल गइल बा ई सुखद बाति बा।
जनसंख्या[सम्पादन]
सन २०११ की जनगणना की अनुसार इलाहाबाद शहर के कुल जनसंख्या १२,१६,७१९ बा। जनसंख्या घनत्व १,०८७ लोग प्रति वर्ग किलोमीटर बा जेवन २००१ में ९०१ रहे। इलाहाबाद में साक्षरता दर ८६.५०% बा जेवन राष्ट्रिय औसत ७४% से अधिक बा। पुरुष जनसंख्या में साक्षरता दर ९०.२१% बा जबकि महिला साक्षरता दर ८२.१७% बा। इलाहाबाद में लगभग ७८% हिंदू, २०% मुसलमान, आ १.८% जैन लोग बा।
आर्थिक पक्ष[सम्पादन]
इलाहाबाद शहर एगो प्राचीन शहर होखला की वजह से ई अपनी आसपास की इलाका खातिर बाजार केन्द्र की रूप में सुविधा उपलब्ध करावेला। उद्योग की दृष्टि से इलाहाबाद के उपनगर नैनी आ थोड़ी दूर पर फूलपुर में आधुनिक उद्योग के अस्थापना भइल बा। नैनी में भारत पम्प एंड कम्प्रेसर्स, अरेवा, आई टी आई, रेमंड, वैद्यनाथ, त्रिवेणी शीट ग्लास लिमिटेड, जीप इंडस्ट्रीज, इफको आदि के औद्योगिक इकाई बा। फूलपुर में इफको खाद बनावे वाली फैक्टरी हवे।
संस्कृति[सम्पादन]
माघ मकरगत रवि जब होई। तीरथपतिहिं आव सब कोई।। देव दनुज किन्नर नर श्रेनी। सादर मज्जहिं सकल त्रिबेनीं।। तुलसीदास, राम चरितमानस, बालकाण्ड, ४३।।
शिक्षा[सम्पादन]
इलाहाबाद क शिक्षा की क्षेत्र में बहुत महत्वपूर्ण अस्थान बा। ए के उत्तरी भारत क शैक्षणिक राजधानी भी कहल जा सकेला।इलाहाबाद विश्वविद्यालय भारत क चौथा सबसे पुरान विश्वविद्यालय हवे। म्योर सेन्ट्रल कालेज के अस्थापना १८७२ ई॰ में भईल रहे जेवना के १८८७ ई॰ में इलाहाबाद विश्वविद्यालय बना दिहल गइल। बिच में इ राज्य सरकार की शासन में चलि गइल रहे लेकिन अब सन २००३ ई से फिर एकर केन्द्रीय विश्वविद्यालय क दर्जा बहाल हो गइल बा। एकरी आलावा इहँवा तीन गो मानद विश्वविद्यालय आ एगो मुक्त विश्व विद्यालय बा। मोतीलाल नेहरू राष्ट्रिय प्रौद्योगिकी संस्थान () एगो मानद विश्वविद्यालय आ राष्ट्रीय महत्व के संस्थान बा। सैम हिग्स्बाटम कृषि, प्रौधोगिकी एवं बिज्ञान संस्थान (कृषि विश्विद्यालय, नैनी) पूरा दक्षिणी एशिया के सबसे पुरान आधुनिक विश्वविद्यालय मानल जाला।
राष्ट्रिय स्तर पर ख्याति प्राप्त शिक्षा संस्थान की सूची में अउरी गो कई नाँव बा – ट्रिपल आई टी IIIT-A, मोतीलाल नेहरू मेडिकल कालेज, राजर्षि टंडन मुक्त विश्वविद्यालय, हरीशचन्द्र शोध संस्थान, गोविन्द वल्लभ पन्त सामाजिक विज्ञान संस्थान, आई ई आर टी, यूइंग क्रिश्चियन कालेज इत्यादी।
साहित्य[सम्पादन]
साहित्य की क्षेत्र में इलाहाबाद क योगदान अदभुत रहल बा। इहँवा हिन्दी उर्दू आ अंग्रेजी के पत्र-पत्रिका के प्रकाशन आ किताबन की प्रकाशन क एगो बहुत पुराना इतिहास बा। हिन्दी की साहित्यकारन में महादेवी वर्मा , सूर्यकांत त्रिपाठी ‘निराला’, सुमित्रानंदन पन्त, हरिवंशराय बच्चन, धर्मवीर भारती, मार्कंडेय, अमरकांत, रवीन्द्र कालिया जइसन मूर्धन्य साहित्यकार लोगन क कर्मभूमि रहल बा। उर्दू शायरी के महाकवि फ़िराक़ गोरखपुरी के इहँवे रहि के आपन योगदान दिहलीं। अकबर इलाहाबादी, राज़ इलाहाबादी, तेग़ इलाहाबादी, नूह नारवी, आदिल रशीद, एजाज़ हुसैन, अकील रिज़वी, इब्ने-शफी इत्यादि लोग उर्दू के प्रमुख साहित्यकार इलाहाबाद से रहल। अंग्रेज़ी साहित्यकार रुड्यार्ड किपलिंग इहवाँ पायोनियर अखबार के सह संपादक की रूप में रहलें।
देखे लायक[सम्पादन]
अउरी पढ़ल जाय[सम्पादन]
फोटो गैलरी[सम्पादन]
-
-
-
साइंस फैकल्टी इलाहाबाद विश्वविद्यालय
-
कुंभ मेला क दृश्य
-
-
खुसरू बाग़ में खुसरू के मकबरा
सन्दर्भ[सम्पादन]
- ↑ [१] Official census data of Indian cities as of 2001
- ↑ ब्रह्मणः प्रकृष्ट याज्ञ करणात् प्रयाग इति http://allahabad.nic.in/history.htm
- ↑ इलाहाबाद गजेटियर, गवर्नमेंट प्रेस इलाहाबाद, १९६८
- ↑ http://allahabad.nic.in/history.htm/ इलाहाबाद ज़िला क आफिशियल वेबसाइट
- ↑ http://www.allahabadnagarnigam.in/english/history_eng.htm/ इलाहाबाद नगर निगम वेबसाईट
- ↑ रोमिला थापर, Ancient Indian Social History: Some Interpretations, पन्ना. २९८; http://books.google.co.in/books?id=fK3VTUrWsD0C&pg=PA298&redir_esc=y#v=onepage&q&f=false
- ↑ name= “dist_web_hist”> http://allahabad.nic.in/history.htm
- ↑ श्रीवास्तव
- ↑ गजेटियर
- ↑ श्रीवास्तव
- ↑ गजेटियर
बाहरी कड़ी[सम्पादन]
इलाहाबाद ज़िला क सरकारी वेबसाइट http://allahabad.nic.in/


text:
फर्जी मुठभेड़ मामला में थाना प्रभारी के फांसी, सात अवुरी लोग के उम्रकैद
पटना - फर्जी मुठभेड़ के एगो 12 साल पुरान मामला में पटना के फास्ट ट्रैक कोर्ट शास्त्री नगर थाना के तत्काल प्रभारी शम्से आलम के फांसी के सजा सुनवलस।
संगही एह मामला में दोषी पावल गईल सिपाही अरुण सिंह समेत अवुरी 7 लोग के उम्रकैद के सजा सुनावल गईल। मालूम रहे कि 28 दिसंबर 2002 के आशियाना नगर इलाका में पुलिस 3 गो छात्र प्रशांत, विकास रंजन, अवुरी हिमांशु के फर्जी एनकाउंटर में मार देले रहे।
मरेवाला तीनों लोग दोस्त रहन, जेकरा में प्रशांत अवरू हिमांशु के कुछ दिन बाद नोकरी में जॉइन करे के रहे। प्रशांत के मर्चेंट नेवी में नौकरी मिलल रहे, जबकि हिमांशु के ओकरा पिता के मौत के बाद अनुकंपा के आधार प सरकारी नौकरी मिलल रहे।
घटना के बारे बतावल गईल कि, पटना के आशियाना नगर मोड़ के सम्मेलन मार्केट के एगो एसटीडी बूथ में टेलिफोन बिल के लेके ए लईकन के संगे कहासुनी हो गईल। ए कहासुनी में मार्केट के व्यापारी ए तीनों लईकन के खूब पिटले अवुरी बाद में जब पुलिस आईल त दना-दन गोली के बौछार क के जान से मार देलस।
घटना के बाद जब मीडिया मौका प पहुंचल त उंहा मौजूद थानेदार शम्से आलम अवुरी पुलिस ऑफिसर एकरा के मुठभेड़ बतावत एगो फर्जी कहानी सुना दिहले।
चुकी मरेवाला तीनों लईका छात्र रहले अवुरी ओ लोग के कवनो आपराधिक रेकॉर्ड ना रहे, मामला आग निहन पसरे लागल। मजबूरी में तत्कालीन राज्य सरकार एकर सीबीआई जांच के आदेश देलस।
सीबीआई जांच में पाता चलल कि, मरेवाला तीनों लईका छात्र रहले अवुरी पटना में सरकारी नौकरी के तैयारी करत रहले। ओकनी में से दु गो के नौकरी भी लाग गईल रहे।
सीबीआई अपना जांच रिपोर्ट में कहलस कि कुछ दुकानदार के मदद करे खातिर पुलिस ओह तीनों छात्र के जान से मार देलस अवुरी बाद में एनकाउंटर के नाम दे देलस।


text:
Welcome Kalpana ji.
आपकी आवाज सुनी बहुत अच्छी लगी और क्या लिखूं......
looking all of you very nice.
klapna ji mujhe ak bar jindgi me bat karne ka moka dijiye..........!
sanjay singh
09646312592
thanks kalpana jee how are you and iswer aapko hamesa khus rakhe taki ham aapki aawaz ko or bhi pyare or surile andaaz me sun sake aap jaise insaano ki wazah se hi bihar ka goraiw h iswer aapko or adik prerna de taki aap apna apne pariwaar ka bihar ka or ham sab ka gooraw or aage jasake
nice video i love it
Thanks to add me. You are so fantastic. I can identify your song that your fabulous voice Quality.
Thanks.
Aditya Mishra
Kalpana Patwari,
Aapse humen ye ummid nahi thi ki aap jis bhojpuri song ke madhyam se aapni roji roti chalati hai usi Bhojpuri ke maha Lokgayak "Bharat Sharma Vyas" ji ko mahuaa channel pe prasarit hone wale sur sangram ke dauran aapmaan kar di.
Bhail अइसन कि अपना बढत लोकप्रियता के भँजाये खातिर सुर-संग्राम में कुछ नया प्रतिभागियन के अश्वमेध यज्ञ के माध्यम से प्रवेश दिहल गइल। ओह प्रतिभागियन में से एक के कवनो गाना पर जब कल्पना कुछ कॉमेंट कइली, त विशेष जज का रुप में आइल भरत शर्मा कहले कि चूकिं एह लोगन के एह मंच पर इ पहिला प्रस्तुति हवे, ओह से एह लोगन के आलोचना ना क के ओह लोग के योग्यता के मूल्यांकन कइला के जरुरत बाटे। उनुकर एतना कहला के देर रहे कि कल्पना भडक गइली, आ भरत शर्मा से पुछली कि का ई राउर रिश्तेदार लागेले? ओकरा बाद ऊ इहो कहली कि केकरा पर का टिप्पणी करे के बा ई उनुका के केहू मत बताव, बल्कि ई फैसला ऊ खुद करिहें।
का कहल जा सकेला एकरा के? सफलता के मद में चूर एगो आइटम सांगे गाये वाली के अहंकार? या कि भोजपुरिया संस्कृति के माखौल उडाये वाला एगो बाहरी व्यक्ति के गुरुर? कम से कम केहू पर टिप्पणी कइला के पहिले ई त देखे के चाहत रहे कि सामने वाला के समाज में का कद हवे? भरत शर्मा से ई पूछल कि का ऊ राउर रिश्तेदार हवन, एकर मतलब उनुका पर साफ- साफ पक्षपात के आरोप लगावल रहे। हम एहिजा इहो पूछल चाहेब कल्पना से कि का ऊ अपना रिश्तेदार लोग के फाइनल में पहुँचवले बाडी। उनुका ई याद रखे के चाहीं कि आज जवन कुछ भी ऊ बाडी, खाली भोजपुरिये के वजह से बाडी। आ पचास गो कल्पना मिल के, आ पचास जनम लिहला के बादो शायद ऊ भरत शर्मा के पैर के धुल के बराबरी न क पइहें। एह तरह के गुरुर केतना आत्मघाती हो सकेला, कल्पना के शायद एकर अंदाज नइखे।
पिछला 2-3 दशक में भोजपुरी गायकी के पर्याय बन चुकल भरत शर्मा के कद का लगे कल्पना जइसन अश्लील गाना गाये वाली गायिका के का हैसियत बाटे, इ केहू के बतावे के जरुरत नइखे।


text:
भोजपुरी साहित्य अकादमी मध्यप्रदेश के तत्वाधान में भोजपुरी साहित्य संगोष्ठी राजा भोज के नगरी भोपाल में आयोजित भईल. एह साहित्य संगोष्ठी में करीब 15 गो भोजपुरी के साहित्यकार आ विद्वान शामिल भइले. संगोष्ठी के कुल तीन गो सत्र चलल जवना में भोजपुरी साहित्य, भोजपुरी लोककला, 'भोजपुरी नाटक', भोजपुरी काव्य आदि प विस्तार से चर्चा भईल. एकरा साथे प्रसिद्ध भोजपुरी कबीरपंथी गायक संतराम प्रसाद दास अउरी बनारस घराने से संबंध रखेवाली भोजपुरी लोक गीत गायिका सुश्री रीतादेव के कजरी गायन एह समारोह के सांस्कृतिक संध्या में चार चांद लगा देलस. मजगर बात इ बा कि भोजपुरी साहित्य अकादमी के गठन म.प्र. शासन द्वारा अभी कुछ दिन पहीले ही जुलाई महिना में भईल रहे. अउर एतने कम दिन में एतना बड़ भोजपुरी साहित्य संगोष्ठी के अयोजन इ दर्शावत बा कि भेजपुरिया साहित्य आ संस्कृति राजा भोज के नगरी में बहुते लोकप्रिय बा.
भोपाल के स्वराज भवन स्थित 15 और 16 सिंतबर के भईल एह संगोष्ठी में कुल्ही तीन सत्र चलल. पहीलका सत्र भोजपुरी साहित्य के परिदृश्य अउरी विस्तार पे चर्चा करत काशी हिन्दु विश्वविद्यालय से आइल रही भोजपुरी विभागाध्यक्ष सदानंद शाही कहनी कि भोजपुरी आज खाली भारते मे नइखे बलुक हमनी के देश अउरी महादेश के सीमा लांघ के विश्व में धीरे-धीरे आपन मुकाम हासिल कर रहल बिया. अउरी सबसे बड़ सुखद बात इ बा कि मारीशस, सुरीनाम, फिजी, आदि देशन में एह भाषा के बड़ा सम्मान मिल रहल बा. टाटा इंस्टीट्यूट ऑफ़ सोशल साइंस मुबंई के शोधार्थी सुश्री आशा सिंह जे कि भोजपुरी लोकगीतन पे पी.एच.डी. क रहल बाड़ी उ संगोष्ठी में बतवली कि विभिन्न कैरीबियाई देशन में कइसन शोध भईल बा अउरी ओकर का परिणाम आइल बा. उ कहली कि अंगे्रजन के शासनकाल में गिरमिटिया मजदूर जब पानी के जहाजन से मजदूरी करे कैरिबियाई देश जात रहन त यात्रा के बीचे जहजीयां पे जवन गीत-गवनई होत रहे ओकरे के जहाजी संगीत के नाम से जानल गईल.
वरिष्ठ भोजपुरी साहित्यकार ब्रजेन्द्र त्रिपाठी एह सत्र में अन्य भाषा सबसे भोजपुरी के का संबंध बाटे एह विषय पर विस्तार से चर्चा कईनी. एही तरे अंतरराष्ट्रीय भोजपुरी सम्मेलन के महासचिव अरूणेश नीरन कार्यक्रम में बोलत कहनी कि लोक अउरी फोक के समाज में बहुते बड़ महता बा. नीरन जी एहू बात के खूब जोर देके कहनी कि अब भाषायी परिसंवाद के आवश्यकता बहुते जरूरी बाटे. 15 सितंबर के ही संगोष्ठी के दूसरका सत्र समकालीन भोजपुरी साहित्य विषय पर भईल. एह सत्र में खूबे उम्दा चर्चा भईल. एह विषय पे चर्चा के शुरूआत करत डॉ. ज्योतिष जोशी कहलन कि भोजपुरी शब्दन के बहुते गरिमामयी संस्कृति बाटे. जोशीजी कहनी कि सबसे बडे़ अन्याय भोजपुरी के साथे इ भईल बाटे कि भाषा आधारित राज्यन के निर्माण के बात पर भी अंगे्रज अउरी ओकरा बाद आजादी के बाद के सब सरकारें भोजपुरी के साथे सौतेला व्यवहार कइले बाड़ी स. पाॅती पत्रिका के सम्पादक अउरी वरिष्ठ भोजपुरी साहित्यकार डॉ. अशोक द्विवेदी त आपन वक्तव्य से से पूरा सत्रे मे एकदम से छा गईनी. आशोक द्विवेदी कहनी कि भोजपुरी के विशेषता ओकर लोकभाषा, मुहावरा लोकोक्ती आदि में बसल बा. द्विवेदी जी एकरा साथे-साथे भोजपुरी के राजनीतिक, सामाजिक वातावरण पे भी चर्चा करके पूरा संगोष्ठीयें में एगों नया जाने डाल देनी. एकरा साथे भोजपुरी कहानी, नाटक, निबंध आदि प भी द्विवेदी जी आप विचार सत्र में रखनी. एकरा बाद तैयब हुसैन पीडि़त संगोष्ठी में बोलत कहनी कि भोजपुरी ऐगो बहुते बड़ भू-भाग में बोले जाए वाली भाषा हटे. अंग्रेजन के शासनकाल के समय के भोजपुरी गीतन पर देखल जाव त इ देखे के मिली कि ओह गीतन में अंग्रेजी सरकार के प्रति ओह गीतन मे विरोध के भावना रहत रहे. आज भोजपुरी साहित्य में दलितन के समस्या पर भी विमर्श हो रहल बाटे.
बनारस से आईल रही युवा कवि उदय प्रकाश कहनी कि भोजपुरी भाषा के समकालीनता ठीक ओइसही नइखे आंकल जा सकत जइसे हिन्दी के. भोजपुरी एगो खाली भाषा के ही नाम ना ह बलुक भोजपुरी त एगो बहुते बड़ संस्कृति के भी नाम ह. प्रकाश उदय सत्र में भोजपुरी काव्य पाठ भी कइले जेकरा सुनके संगोष्ठी में आइल प्रतिभागीगण अउरी श्रोतागण वाह-वाह कइले बिना ना रह सकले.
बलिया से अईल रही हरीराम द्विवेदी भोजपुरी के ऋतु गीतन पर विस्तार से चर्चा कईनी. द्विवेदी जी कहनी कि पावस, वसंत अउरी चैता इ तीनों भोजपुरी के ऋतु गीत बाड़ी स. पावस गीत में महिला सबके सिंगार के गीत ज्यादा देखे के मिलेला जइसे कजरी, झूला आदि. कजरी गीतन में एक ही गीत के कई गो धुन में गावे के परम्परा रहल बाटे. उहां के इहो कहनी कि लोक संगीत खाली संगीते ना ह बलुक पूरा जीवन शैली भी हटे. भारतीय नृत्य कला मंदिर, पटना के लोक संगीत विभाग के व्याख्यता मनोरंजन ओझा अपना उद्बोधन में भोजपुरी के संस्कार गीतन पर चर्चा कइनी. उहा के कहनी कि दोहद गीत, शोहर इ दूनों भोजपुरी के संस्कार गीत हवे. उहा के इहो कहनी कि लोकगीत आपन धुनन के बदौलत ही पहचानल जाली सन. 24 घंटा के जवन क्रिया-कलाप होला, जवन रसानुभूति होला उहे लोकगीत मे बदल जाला. एकरा अलावा एह अंतिम सत्र में चटनी संगीत प अवधेष मिश्रा अउरी भोजपुरी लोक कलाओं पे रवीन्द्र त्रिपाठी के भी ओजस्वी उद्बोधन भईल. एकरा बाद भोजपुरी साहित्य विषय पे प्रश्नोत्तर के भी दौर चलल. भोजपुरी के विद्वान लोग द संडे इंडियन के बतवले कि डॉ. राजेन्द्र प्रसाद के जयंती के दिन ही भोजपुरी दिवस मनावल जाला. एह साहित्य संगोष्ठी के सफल बनावे में संस्कृति परिषद के संयुक्त सचिव श्रीराम तिवारी अउरी भोजपुरी साहित्य अकादमी के निदेशक नवल शुक्ल भी काफी सक्रिय रहले. संगोष्ठी के दौरान म.प्र. पुरातत्व विभाग के सचिव पंकज राग, वंदना राग, म.प्र. नाट्य विधालय के निदेशक संजय उपाध्याय, भोजपुरी भाषी विकास संघ म.प्र. के सचिव गंगासागर यादव, कुंवर प्रसाद, युवा नेता इंजीनियर आदित्य सिंह परिहार समेत तमाम भोजपुरी प्रेमी मौजूद रहन. संगोष्ठी के दौरान भोजपुरी सांस्कृति संध्या के भी आयोजन रवीन्द्र भवन में भईल, जेकरा देखे खातिर तमाम भोजपुरी साहित्य-संस्कृति प्रेमी रवीन्द्र भवन में मौजूद रहन.
खैर म.प्र. भोजपुरी साहित्य अकादमी के पहीला कार्यक्रम के आयोजन सफल रहल एह लेके अकादमी के निदेशक नवल शुक्ल काफी उत्साहित बाड़े अउरी बतावताड़े कि भोजपुरी साहित्य अकादमी के माध्यम से भोजपुरी पे बहुते काम होई. अभी त इ मात्र शुरूआत बा. एह सबसे हटके अगर देखल जाव त भोजपुरी साहित्य अकादमी के स्थापना मध्यप्रदेश में काफी महत्वपूर्ण होई, बशर्तें इ साहित्यिक गुटबाजी अउरी विभागीय अधिकरियन के मनमानीपूर्ण रवैया से बचल रहे.


text:
सास-पतोह के नाता नदी के दू गो पाट निहन होखेला, संगे चली लेकिन मिलल मुश्किल
जुलाई 14, 2014 07:44 अपराह्नसास-पतोह के मशहूर किस्सा-कहानी में आमतौर प सास हिटलर निहन कडक अवुरी टेढ़ होखेले, जबकि पतोह एकदम गाय निहन, सुधा अवुरी बात-व्यवहार सहेवाली होखेले।
मॉरिशस के भाषिक संरचना में भोजपूरी भाषा के स्थान: संध्या अंधराज – नवोसाह
मई 11, 2014 11:36 पूर्वाह्नसंध्या अंधराज – नवोसाह - हमार पुरखा पुरनिया के आज से करीब 100 साल पहिले मॉरिशस में बन्धुआ मजदूर बनाके ले आवल रहे। आज उहे मॉरिशस हमनी के पहचान बन गईल अवरू हमनी के एकर पहचान बन गईल बानी जा।
एक दिन मातृभाषा दिवस मनवला से का हो जाई?
फरवरी 25, 2014 05:28 अपराह्न17 नवम्बर 1999 के यूनेस्को अंतराष्ट्रीय मातृभाषा दिवस (21 फरवरी) के मंजूरी देलस। एकर श्रेय 1952 सीधा-सीधा पूर्वी पाकिस्तान (आज के बांग्लादेश) के भाषायी आंदोलन के जाला। पाकिस्तान के जन्मदाता मोहम्मद अली जिन्ना 21 फरवरी 1948 के उर्दू के पाकिस्तान के एगोमात्र राजभाषा घोषित क देले।
हर पत्नी से पुछाए वाला सवाल - "दिनभर घर में काम कवन बा?"
फरवरी 15, 2014 04:00 अपराह्न'दिनभर काम कवन बा', इ सवाल शायद हर पति अपना पत्नी से करेले। नोकरी ना करेवाली हर औरत के इ सवाल सुने के परेला। सुन के बाउर भी लगेला। एही से जुड़ल हम रउआ सभ के सोझा एगो कहानी राखे के कोशिश करतानी।
बीएचयू से उठल आवाज़, समाज के सम्मान खाती भोजपुरी के आठवाँ अनुसूची में शामिल कईल जरूरी बा
फरवरी 14, 2014 01:04 अपराह्नवाराणसी - बनारस हिन्दू विश्वविद्यालय मतलब कि बीएचयू से अब भोजपुरी के मान-सम्मान देवे के आवाज़ उठे लागल बा। बीएचयू से इ आवाज़ उठावे के जिम्मा विश्वविद्यालय के भोजपुरी भाषी शिक्षक लेले बाड़े।
बिहार के एगो अयीसन गाँव, जाहाँ लईकिन के ‘जनेव’ पहिनावल जाला
फरवरी 13, 2014 06:37 अपराह्नपटना - बिहार के पटना जिला के एगो गाँव में रहेवली लईकिन के रीत अवरू जगह से तनिका अलगा बा। ए गाँव के लईकी पछिला 40 साल उ परम्परा निबाहत बाड़ी, जवना पूरा देश में सिर्फ मर्द ही निबाहेले। उहो आज से ना बालुक जन्म-जन्मांतर से।
लईकी के जीनिगी में हमनी के परंपरा एगो मजबूरी से कम नईखे !!
फरवरी 06, 2014 09:25 अपराह्नबहुत पहीले से ही हमनी के समाज में बहुत अईसन परंपरा बा जवना के शुरुआत बढ़िया उदेश्य खाती भईल रहे। लेकिन कुछ परंपरा आगे चलके बहुते घिनौना रूप ले लिहलस। ओही परंपरा में एगो दहेज रूपी परंपरा भी शामिल बा। पहीले हमनी के समाज में लईकी के वियाह में लईकी के घरवाला आपन बेटी के जरूरत के हर चीज अवरू कुछ रूपिया-पईसा देत रहन ताकि लइकी जब अपना ससुराल जाए त ओकरा कवनों तरह के दुख परेशानी जन होखे। लेकिन समय बीतला के साथ-साथ ई परंपरा दहेज के रूप ले लिहलस। धीरे-धीरे ई शौख ना बालुक मजबूरी बन गईल।
दिल्ली में गणतंत्र दिवस के मौका प मैथिली-भोजपुरी कवि सम्मेलन के सफल आयोजन
जनवरी 21, 2014 12:20 अपराह्नदिल्ली के श्रीराम कला केन्द्र में ताली के गड़गड़ाहट आ कविता के भाव जब आपस में टकराईल त दिल्ली के दिल मने-मने मुसुकाए लागल। दिल्ली के मैथिली-भोजपुरी अकादमी ओर से गणतंत्र दिवस के अवसर प 12 जनवरी 2014 के सांझ एगो कवि सम्मेलन भइल।
आरा के वीर कुंवर सिंह विश्वविद्यालय में भोजपुरी विभाग के मंजूरी ना मिलल
जनवरी 07, 2014 11:08 पूर्वाह्नआरा – भोजपुरी के लेके लोग समाज अवरू संस्थान कतना गंभीर बाड़े एकर साफ नमूना आरा के वीर कुँवर सिंह विश्वविद्यालय में देखे के मिलता। बिहार सरकार बहुत पहिले विश्वविद्यालय में भोजपुरी के स्नातकोत्तर विभाग के मंजूरी देवे खाती विश्वविद्यालय से पुछलस कि, ‘अगर भोजपुरी के विभाग बनी त एकरा प साल में कतना खर्चा आई?”, लेकिन आजू ले एकर बयौरा विश्वविद्यालय ना देवे सकल।
पश्चिम बंगाल, झारखंड, मध्यप्रदेश, उत्तराखंड अवरू दिल्ली में मैथिली के दुसरका राज्यभाषा बनावे के मांग
दिसम्बर 24, 2013 12:10 अपराह्नदेवघर – मिथिला विकास परिषद के अध्यक्ष अशोक झा कहले कि पश्चिम बंगाल, झारखंड, मध्यप्रदेश, उत्तराखंड, दिल्ली निहन राज्य में मैथिली के दुसरका राज्यभाषा बना देवे के चाही। अशोक के अनुसार ए कूल्ही राज्य में करोड़ों मिथिलावासी रहेले एहसे इ जरूरी बा।
भोजन में अगर सांप ना होखे त आरा के भास्कर खाती भोजन अधुरा बाटे
अगस्त 22, 2013 10:55 पूर्वाह्नआरा – आरा के रहेवला अवरू पेशा से चित्रकार 35 साल के नीरंजन भास्कर के अगर भूख लागल होखे त उनुकर भूख मेटावल तनिका मुश्किल काम बाटे। चुकी भास्कर के पसंदीदा भोजन साँप ह एहसे इ काम अवरू कठिन हो जाता।
बिहार के पूर्वी चंपारण में बाड़े गांधी के सबसे बढ़ भक्त
अगस्त 14, 2013 08:13 पूर्वाह्नमोतीहारी : आम तौर प लोग आपना पूजनीय भगवान के रोज पूजा करेले, लेकिन बिहार के पूर्वी चंपारण में एगो अइसन आदमी बाड़े, जिनका खातिर महात्मा गांधी ही भगवान बाड़े। राष्ट्रपिता महात्मा गांधी के कर्मभूमि मानल जाये वाला चंपारण के इ राष्ट्रभक्त महात्मा गांधी के ना खाली भगवान मानेले बालुक उनुकर विधिवत पूजा-अर्चना भी करेले। एकरा खातिर उ घर में ही गांधी जी के मंदिर बनवा देले बाड़े।
आई हो दादा कईसन समाजवा के चरित्र बा, कतहु दांते काट लेता
जुलाई 04, 2013 09:36 पूर्वाह्नबहुत पहिले जब अटल जी प्रधानमंत्री रहनी त एगो बात कहले रहनी – “हमनी के आपन दोस्त अवरू दुश्मन के त बादल सकेनी जा, लेकिन अपना पड़ोसी के बदले के अधिकार हमनी के नईखे”। अब एह बात के मतलब त उहे भाई बुझिहे जीनिका पाकिस्तान निहन पड़ोसी मिलल होई। शायद अटल जी भी अईसने पड़ोसी के प्रेम में विभोर होके इ बात कहले होखब।
भोजपुर के शराबी एक महिना में विकास के पईसा से बेसी के शराब पि गईले
जून 07, 2013 07:31 पूर्वाह्नआरा – लगन के मौसम बा, शादी विवाह के बाहर बा, लेकिन एह गरम आ उखम वाला मौसम में भी भोजपुर जिला में शराब के बिक्री नाया रिकॉर्ड बना देलस।


text:
चीन से लेके यूरोप तक मार करेवाली अग्नि - 5 के सफल परीक्षण
नई दिल्ली – आज भारत के सैनिक शक्ति और बचाव क्षमता खाती बहुत निमन दिन बाटे। आज परमाणु हथियार ले जाए में सक्षम बैलेस्टिक प्रक्षेपास्त्र (मिसाइल) “अग्नि-5” के ओडिशा के व्हीलर आईलैंड में सफल परीक्षण हो गईल। इ मिसाइल 1000 किलो तक के परमाणु हथियार के ले जा सकेला अवरू एह मिसाइल के रेंज चीन से लेके यूरोप के भी बहुते देश तक बाटे।
अग्नि-5 के बाद भारत दक्षिण एशिया में चीन के दबंगई के चुनौती देवे में कुछ हद तक कामयाब हो जाई। एहीसे “अग्नि-5” के इ परीक्षण के सामरिक अवरू कुटिनीतिक दृष्टि से महत्वपूर्ण मानल जाता।
“अग्नि-5” तीन-स्तरीय (three-stage) मिसाइल ह, एकरा से एक टन वजन के हथियार 5,000 किलोमीटर (भा 3,100 मील) तक भेजल जा सकेला। एह मिसाइल के पछिला दु साल में दू बेर परीक्षण कईल गईल बाटे।
आज के परीक्षण के संगही “अग्नि-5” भारत के सभ मिसाइलन में सबसे अधिक दूर तक मार करेवाली मिसाइल बन गईल बिया। एहसे पहिले सबसे अधिक दूर तक मार करेवाली भारतीय मिसाइल “अग्नि-3” रहे जवन की मात्र 3,500 किलोमीटर दूर तक मार कर सकत रहे।
“अग्नि-5” के लम्बाई 17 मीटर अवुरी एकर वजन लगभग 50 टन बाटे।
अग्नि-5 के पहिला परीक्षण अप्रैल, 2012 में भईल रहे, तब निश्चित लक्ष्य प मार करेवाला मिसाइल के गाइडेंस सिस्टम, जवन की कवनो मिसाइल के कार्यक्षमता के नापे में बहुत जरूरी होखेला बहुत निक से काम कईले रहे।
खबर बा की अग्नि-5 के बनावे के शुरुवात साल 1983 में शुरू भईल रहे। जानकार लोग के कहनाम बा की “अग्नि-5” के 2017 तक भारतीय सेना में शामिल क दिहल जाई, लेकिन एहसे पहिले एकर अवुरी परीक्षण जरूरी बाटे।


text:
औरत, पुरूष अउर टोली एगो सैलाब के तरह दिन ढलला से पहिलही नदी के किनारे सोहर गावत जाला लोग :-
काचि ही बांस कै बहिंगी लचकत जाय
भरिहवा जै होउं कवनरम, भार घाटे पहुँचाय
बाटै जै पूछेले बटोहिया ई भार केकरै घरै जाय
आँख तोरे फूटै रे बटोहिया जंगरा लागै तोरे घूम
छठ मईया बड़ी पुण्यात्मा ई भार छठी घाटे जाय
अइसन मानल जाला कि महाभारत काल में कुंती द्वारा सूर्य के आराधना आ पुत्र कर्ण के जन्म के समय से मानल जाला
एह पर्व खातिर औरत कई दिन से तइयारी करेली एह अवसर प घर के सगरो सदस्य स्वच्छता के बहुत ध्यान रखेले आ एह समय घर में बिना प्याज-लहसुन के खाना बनावल जाला.
मान्यता बा कि पंचमी के सायंकाल (खरना पूजन) से ही घर में भगवती षष्ठी के आगमन हो जाला. एह प्रकार भगवान सूर्य के एह पावन व्रत में शक्ति आ ब्रह्मा दूनों के उपासना के फल एके साथ प्राप्त होला
चौथा दिने कार्तिक शुक्ल सप्तमी के सुबेरे उदियमान सूर्य के अर्घ्य दीहल जाला. व्रत करे लोग फेर से इक्ट्ठा होले जहवां ऊ साझी के अर्घ्य दीहले रहे लोग.
पहिला दिने कार्तिक शुक्ल चतुर्थी ‘नहाय-खाय’ के रूप में मनावल जाला. सबसे पहिले घर के सफाई क के ओकरा के पवित्र बना लीहल जाला. एकरे बाद छठव्रती स्नान कके पवित्र तरीका से बनल शुद्ध शाकाहारी भोजन ग्रहण कके व्रत के शुरुआत करेले.
छठ पूजा चार दिवसीय उत्सव हवे. एकर शुरुआत कार्तिक शुक्ल चतुर्थी के अउर समाप्ति कार्तिक शुक्ल सप्तमी के होला. एह दौरान व्रत करे वाला लगो लगातार 36 घंटा के व्रत रखेला. एह दौरान ऊ लोग पानी भी ना ग्रहण करेला
सूर्योपासना खातिर प्रसिद्ध पर्व बा छठ. मूलत: सूर्य षष्ठी व्रत भइला के कारण एकरा के छठ कहल जाला. ई पर्व साल में दू बार मनावल जाला. पहिली बार चैत्र में आ दोसरा बार कार्तिक में.
खाली बिहारे में ना बलुक पूरा भारत में ई धूमधाम से मनावल जाला.
उत्तर भारत में एह दिने सूर्य भगवान के एगो विशेष प्रकार के प्रसाद आटा,चीनी आ घी से बनल ठेकुआ चढ़ावल जाला. बाकिर दक्षिण भारत में अइसन नइखे. ओहिजे पूड़ी, मूली, नारियल आ दोसर कई तरह के फल चढ़ावल जाला.
छठ पूजा हिंदू लोग के अइसन त्यौहार बा जवना के लोग बहुत श्रद्धा आ पवित्रता के साथ मनावेला.


text:
पटना हाई कोर्ट कैमूर के डीएम अरविन्द कुमार सिंह के जेल भेजलस
पटना – पटना हाई कोर्ट के आदेश प कैमूर के डीएम अरविंद कुमार सिंह के एक दिन खातिर जेल भेज दिहल गईल। उनुका प कोर्ट के आदेश ना माने के आरोप बाटे।
एकरा से पहिले कोर्ट अपना आदेश में कैमूर के डीएम के निर्देश देले रहे कि उ एगो रिटायर्ड फौजी अधिकारी के सेट्टल्मेंट में मिलल 1.63 एकड़ जमीन के ओकरा नाम से ट्रान्सफर करत ओकरा कब्जा में दिहल जाए। अरविंद कुमार कोर्ट के आदेश के तय समय-सीमा में ना पूरा कईले अवुरी ए मामला में फरियादी रिटायर्ड फौजी अफसर सुरेश कुमार सिंह के फेर से कोर्ट के शरण में जाए के परल।
जानकारी के मुताबीक बिहार में फौजी अधिकारी के रिटायरमेंट के बाद से 1.63 एकड़ जमीन देवे के प्रावधान बाटे। एही प्रावधान के तहत सुरेश कुमार सिंह कैमूर जिला प्रशासन से अपना हिस्सा के 1.63 एकड़ जमीन के मांग कईले।
साल 2009 से लगातार सुरेश सिंह जिला प्रशासन से अपना अर्जी के पूरा करे निहोरा करतारे। लेकिन जिला प्रशासन गुंग, बहिर बन गईल अवुरी सुरेश के अर्जी जाहां से शुरू भईल रहे, उहें रह गईल। मजबूरी में उनुका कोर्ट के दुवार खटखटावे के परल, अवुरी पहिले साल में कोर्ट सुरेश के पक्ष में फैसला सुना देलस।
लेकिन, कहानी एहिजे नईखे खतम होखत। कोर्ट के आदेश अवुरी कई बार चेतवला के बावजूद कैमूर जिला प्रशासन प कवनो असर ना परल। जिला प्रशासन के कोर्ट के आदेश के बावजूद ए मामला में कवनो कारवाई ना कईलस।
एकरा बाद जब फरियादी कोर्ट के बतवले कि, कोर्ट के आदेश के बावजूद कैमूर जिला प्रशासन के प कवनो असर नईखे परत त, कोर्ट जिला के डीएम के खुद कोर्ट में हाजिर होखे के आदेश देलस। जेकरा बाद उनुका के हिरासत में लेवे के आदेश के संगे एक दिन खातिर जेल भेज दिहल गईल।
एकरा अलावे, कोर्ट राज्य मुख्य सचिव के आदेश देले बा कि अयीसन सभ डीएम लोगन के सूची ओकरा के सउपल जाए, जवन लोग 2009 के बाद से अब तक कोर्ट के आदेश के पूरा नईखन कईले।


text:
देश के 15वां प्रधानमंत्री श्री नरेंद्र मोदी के शपथ ग्रहण समारोह
भारत के 15वां प्रधानमंत्री के रूप में शपथ लेवे से पहीले नरेंद्र मोदी आज सवेरे राजघाट पहुंच के राष्ट्रपिता महात्मा गांधी के श्रद्धांजलि देले। एह मौका प मोदी के संगे हर्षवर्द्धन, विजेंद्र गुप्ता अवरू प्रकाश जावडेकर समेत भाजपा के बहुत नेता भी मौजूद रहले।
बापू के समाधि, राजघाट में कुछ देर रुकला के बाद उ देश के पूर्व प्रधानमंत्री अवरू भाजपा के वरिष्ठ नेता अटल बिहारी वाजपेयी से मिले उनुका घरे गईले अवरू आशीर्वाद लेले।
मालूम रहे कि, मोदी के शपथ ग्रहण समारोह में आवेवाला लोग के गिनती के लिहाज से राष्ट्रपति भवन में अयोजित अभी तक के इ सबसे बड़ कार्यक्रम होई। मोदी के शपथ ग्रहण समारोह में पड़ोसी देश के नेता समेत, करीब 4,000 से अधिका लोग भाग लिहे।
इ पहीला मौका होई, जब राष्ट्रपति भवन में एतना अधिक संख्या में लोग जुटिहे। इहा अभी तक भईल सबसे बड़ समारोह, जईसे कि गणतंत्र दिवस आ स्वतंत्रता दिवस के मौका प होखेवाला जलपान कार्यक्रम में अधिका से अधिका 1,500 से 2,000 लोग आईल बाड़े।
राष्ट्रपति प्रणब मुखर्जी के प्रेस सचिव ओमिता पॉल बतवली कि, 1990 में चंद्रशेखर अवरू 1998 में अटल बिहारी वाजपेयी के शपथ ग्रहण समारोह राष्ट्रपति भवन के आँगन में भईल रहे, ओ समय 1,200 से 1,300 मेहमान आईल रहन। लेकिन, मोदी के शपथ ग्रहण समारोह में करीब 4,000 लोग के जुटे के उम्मीद बाटे।


text:
हर कोई के एक दिन त मर ही के बा। काहे के बम-गोला बरसा के दहशत पैदा करे। अपना बुद्धि आऊर क्षमता के आधार पर सब के सब कुछ मिले के चाहे । तोरा मोरा हाय हाय आपन आपंन लुकावल छिपावल ही घातक हो रहल बा। अखबार मे छपल हम सुनले रही। एक गो बूढ़ा आदमी के पास सोना के गिन्नी रहे। ऊ जब बेमार पड़ल त ओकर पड़ौसी ओकरा के देख भाल करत रहे। पर ऊ जब मर गईल त ओकर दाह संस्कार भईल। सब लोग क़हत रहे की जरूर पड़ौसिया ओकर पईसा के लालच मे मदद करत रहे और सेवा-सुश्रूषा करत रहे। पडौसी त मानव भावना से करत रहे। पर ओकरा बड़ा दुख भईल । ओकरा के जहवा जलावल गईल रहे ओकर राख़ ऊलट पुलट के देखलस तब ओकरा पता चलल की बूढ़ा हलुआ मांग ओकरा अपन सोने के गिन्नी निगल गईल रहे। जब तक सरीर रहे तब तक ही सब कुछ लुका सकल । परंतु मरला के बाद सब कुछ इहे रह गईल । ई सच्ची कहानी के तअ हमनी के इहे सीखे के चाहे। जमा ओतने करे के चाही की हारी-बीमारी या आपत काल मे काम आ सके। जब सब कुछ इहे रह जाई त काहे जादे जमा आऊर काहे लुकावल छिपावल । समाजवाद के भावना से जीये चाहे। जेकर नारा होएके चाहे त " सबका सबके लिए "। जहां पर हमार-हमार के भावना होई होही मे खतरा बाटे । मन के पवित्र करे के चाही। एही से गाना ई गाना पर ध्यान देवे के चाही ---'तोरा मन दर्पण कहलाए,भले बुरे सारे कर्मों को देखे और दिखाये '। एही से हमरा जाने मे आज के दिन गंगा-स्नान और गुरु नानक जयंतीके नाम से जानल जा ला।
Wednesday, 28 November 2012
गुरु नानक जयंती ---पूनम माथुर
हर कोई के एक दिन त मर ही के बा। काहे के बम-गोला बरसा के दहशत पैदा करे। अपना बुद्धि आऊर क्षमता के आधार पर सब के सब कुछ मिले के चाहे । तोरा मोरा हाय हाय आपन आपंन लुकावल छिपावल ही घातक हो रहल बा। अखबार मे छपल हम सुनले रही। एक गो बूढ़ा आदमी के पास सोना के गिन्नी रहे। ऊ जब बेमार पड़ल त ओकर पड़ौसी ओकरा के देख भाल करत रहे। पर ऊ जब मर गईल त ओकर दाह संस्कार भईल। सब लोग क़हत रहे की जरूर पड़ौसिया ओकर पईसा के लालच मे मदद करत रहे और सेवा-सुश्रूषा करत रहे। पडौसी त मानव भावना से करत रहे। पर ओकरा बड़ा दुख भईल । ओकरा के जहवा जलावल गईल रहे ओकर राख़ ऊलट पुलट के देखलस तब ओकरा पता चलल की बूढ़ा हलुआ मांग ओकरा अपन सोने के गिन्नी निगल गईल रहे। जब तक सरीर रहे तब तक ही सब कुछ लुका सकल । परंतु मरला के बाद सब कुछ इहे रह गईल । ई सच्ची कहानी के तअ हमनी के इहे सीखे के चाहे। जमा ओतने करे के चाही की हारी-बीमारी या आपत काल मे काम आ सके। जब सब कुछ इहे रह जाई त काहे जादे जमा आऊर काहे लुकावल छिपावल । समाजवाद के भावना से जीये चाहे। जेकर नारा होएके चाहे त " सबका सबके लिए "। जहां पर हमार-हमार के भावना होई होही मे खतरा बाटे । मन के पवित्र करे के चाही। एही से गाना ई गाना पर ध्यान देवे के चाही ---'तोरा मन दर्पण कहलाए,भले बुरे सारे कर्मों को देखे और दिखाये '। एही से हमरा जाने मे आज के दिन गंगा-स्नान और गुरु नानक जयंतीके नाम से जानल जा ला।
4 comments:
जहां पर हमार-हमार के भावना होई होही मे खतरा बाटे । मन के पवित्र करे के चाही।ReplyDelete
ऐ गो नीमन सीख पईनी .... सामयिक सार्थक आलेख !!
nice presentationReplyDelete
nice presentationReplyDelete
04/12/2012को आपकी यह बेहतरीन पोस्ट http://nayi-purani-halchal.blogspot.in पर लिंक की जा रही हैं.आपके सुझावों का स्वागत है .ReplyDelete
धन्यवाद!


text:
आरटीआई से खुलासा भईल, मोदी के दलित लोग के प्रति सफेद झूठ
अहमदाबाद : लोकसभा चुनाव में भाजपा के प्रधानमंत्री पद के उम्मीदवार नरेंद्र मोदी के दलित लोग के प्रति झूठा प्रेम के सच नवसृजन समूह आरटीआई के जरिए सामने ले आईल बा। नरेंद्र दलित अवरू पिछडल समुदाय के विकास खातिर गठित समिति के अध्यक्ष हवे अवरू उ पिछला 10 साल में मात्र दु बार ही एकर अध्यक्षता कईले बाड़े।
आरटीआई से पता चलल बा कि, मोदी सरकार पिछला 10 साल में दलित अवरू समाज में आर्थिक अवरू सामाजिक तौर प पिछडल वर्ग के विकास खातिर मिलल लगभग 3,689 करोड़ के फंड के इस्तेमाल ही नईखे कईले।
दलित समूह नवसृजन के सदस्य कीर्ति राठौड़ बतईले कि, मोदी जवना समिति के अध्यक्ष हवे उ समिति पिछडल वर्ग के विकास खातिर आवंटित होखे वाला फंड प नजर रखेला। उ समीक्षा बईठक अगस्त 2003 अवरू जून 2004 में कईले रहले।
आरटीआई में बतावल गईल बा कि, गुजरात सरकार के फंड जारी करे में देरी कईला से 2007 से 2014 के बीच निर्घारित फंड से कम राशि खर्च भईल।
राठौड़ बतईले कि, 2007 में 1097 करोड़ रूपया खर्च करे के रहे, लेकिन 554.16 करोड़ ही खर्च भईल। 2013 में 4095 करोड़ राशि खर्च करे के रहे जेमे से 2850 करोड़ ही खर्च भईल।
ध्यान देवे वाला बात बा कि, मार्च में बिहार के मुजफ्फरपुर में लोक जनशक्ति पार्टी के प्रमुख रामविलास पासवान के मौजूदगी में मोदी कहले रहेल कि, आवे वाला दशक दलित अवरू देश के कमजोर तबका के होई।


text:
- उत्तर प्रदेश
सभी शहर आगरा अलीगढ़ इलाहाबाद अंबेडकर नगर अमेठी आजमगढ़ बदायूं बहराइच बलिया बांदा बाराबंकी बरेली बस्ती बुलंदशहर चित्रकूट देवरिया एटा इटावा फैजाबाद फर्रुखाबाद फतहपुर फिरोजाबाद गाजियाबाद गाजीपुर गोंडा गोरखपुर ग्रेटर नोएडा हाथरस जौनपुर झांसी कन्नौज कानपुर कौशांबी लखीमपुर खीरी लखनऊ महोबा मैनपुरी मथुरा मऊ मेरठ मिर्जापुर मुरादाबाद मुजफ्फरनगर नोएडा पीलीभीत प्रतापगढ़ रायबरेली रामपुर सहारनपुर संत रविदास नगर शाहजहांपुर सुल्तानपुर उन्नाव वाराणसी
- उत्तराखंड
- छत्तीसगढ़
- झारखंड
- बिहार
सभी शहर अररिया अरवल औरंगाबाद बांका बेगूसराय भागलपुर भोजपुर बक्सर दरभंगा पूर्वी चंपारण गया गोपालगंज जमुई जहानाबाद कैमूर कटिहार खगड़िया किशनगंज लखीसराय मधेपुरा मधुबनी मोतिहारी मुंगेर मुजफ्फरपुर नालंदा नवादा पटना पूर्णिया राजगीर रोहतास सहरसा समस्तीपुर सारन शेखपुरा शिवहर सीतामढ़ी सीवान सुपौल वैशाली पश्चिमी चंपारण
- मध्य प्रदेश
- राजस्थान
- हरियाणा